hotchpotch/miracl-hf-unified huggingface dataset:
กีฬาฟุตบอลในโอลิมปิกฤดูร้อน 2012
กีฬาฟุตบอลในโอลิมปิกฤดูร้อน 2012 มีการแข่งขันช่วงระหว่างวันที่ 25 กรกฎาคม ถึง 11 สิงหาคม พ.ศ. 2555 โดยมี 2 เหรียญทองสำหรับกีฬาชนิดนี้ ซึ่งมอบให้แก่ผู้ชนะเลิศในการแข่งขัน 2 ประเภทคือ
แข่งขันระหว่างวันที่ 26 กรกฎาคม - 11 สิงหาคม 2555
เวลาที่แสดงทั้งหมด เป็นเวลาออมแสงของอังกฤษ (UTC+1)
แข่งขันระหว่างวันที่ 25 กรกฎาคม - 9 สิงหาคม 2555
เวลาที่แสดงทั้งหมด เป็นเวลาออมแสงของอังกฤษ (UTC+1)
ราอุล อัลบิโอล
ราอุล อัลบิโอล ตอร์ตาฆาดา () เกิดเมื่อวันที่ 4 กันยายน ค.ศ. 1985 ที่เมืองบิลามาร์ชันต์ () แคว้นบาเลนเซีย เป็นนักฟุตบอลชาวสเปน เล่นให้กับสโมสรฟุตบอลเรอัลมาดริดและฟุตบอลทีมชาติสเปน เขาเป็นนักฟุตบอลที่เล่นได้หลายตำแหน่ง สามารถเล่นได้ทั้งตำแหน่งกองหลังตัวกลางหรือกองกลางตัวรับ
ปีแอร์ลุยจี กอลลีนา
ปีแอร์ลุยจี กอลลีนา () (เกิด 13 กุมภาพันธ์ 1960 ที่เมืองโบโลญญ่า ประเทศอิตาลี) เป็นอดีตผู้ตัดสินฟุตบอลชาวอิตาลี เขาได้รับการยอมรับในวงการฟุตบอลว่าเป็นผู้ตัดสินที่ดีที่สุดตลอดกาลของโลก
กอลลีนา เจ้าของฉายา "หัวหลอดไฟ" เคยได้รางวัลผู้ตัดสินยอดเยี่ยมของโลก 6 สมัย ผู้ตัดสินแห่งปีของ เซเรีย อา 7 สมัย และมีโอกาสได้ทำหน้าที่ตัดสินในนัดชิงชนะเลิศฟุตบอลโลก 2002 นัดชิงชนะเลิศฟุตบอลยูฟ่า แชมเปี้ยนส์ ลีก 1999 และนัดชิงชนะเลิศฟุตบอลยูฟ่าคัพ 2004 ปัจจุบันเขามีหน้าที่เป็นคณะกรรมการผู้ตัดสินของสหพันธ์ฟุตบอลยุโรป หรือ ยูฟ่า
ปลาไฮนีเรีย
ไฮโนเรีย () เป็นปลาดึกดำบรรพ์ชนิดหนึ่ง อาศัยอยู่ในยุคดีโวเนียน เมื่อประมาณ 360 ล้านปีก่อน ยาวประมาณ 5 เมตร และหนัก 2 ตัน มันกระดูกที่มีครีบแข็งแรงมากและอาจจะขึ้นไปบนบกได้ด้วย ไฮโนเรียเป็นหนึ่งในหลายชนิดของปลาครีบ ในกลุ่มTristichopteridae ที่พบในช่วงปลายยุคดีโวเนียน มันกินปลา สัตว์ครึ่งบกครึ่งน้ำ และฉลามน้ำกร่อยอย่างสเตธาแคนธัส ไฮโนเรียยังปรากฏในสารคดี ของบีบีซี เรื่องwalking with monstersหรืออสูรร้ายโลกล้านปี โดยมันใช้ครีบของมันขึ้นมาหาด เพื่อจับไฮโนเพทอน ซึ่งเป็นสัตว์สะเทินสะเทินบกชนิดหนึ่งในยุคนั้น
สักก์ดนัย ณ เชียงใหม่
เจ้าสักก์ดนัย ณ เชียงใหม่ (พ.ศ. 2515 - 10 มีนาคม พ.ศ. 2553) เป็นบุตรชายคนเดียวของเจ้าวงศ์สักก์ ณ เชียงใหม่ มีศักดิ์เป็นเหลนในเจ้าแก้วนวรัฐ เจ้าผู้ครองนครเชียงใหม่ องค์ที่ 9 เป็นเจ้านายฝ่ายเหนือ ผู้ที่จะสืบราชสกุลเจ้าผู้ครองนครเชียงใหม่ ต่อจากเจ้าวงศ์สักก์ ณ เชียงใหม่ แต่เสียชีวิตเสียก่อน
เจ้าสักก์ดนัย ณ เชียงใหม่ เกิดเมื่อปี พ.ศ. 2515 เป็นบุตรชายคนเดียวในเจ้าวงศ์สักก์ ณ เชียงใหม่ กับชนิดา ณ เชียงใหม่ มีศักดิ์เป็นหลานปู่ในเจ้าพงษ์อินทร์ ณ เชียงใหม่ และเป็นเหลนในพลตรีเจ้าแก้วนวรัฐ เจ้าผู้ครองนครเชียงใหม่องค์สุดท้าย ซึ่งมีฐานะเป็นบุตรชายของผู้สืบราชตระกูล ณ เชียงใหม่
เจ้าสักก์ดนัย ประกอบธุรกิจส่วนตัว และได้ทำการสมรสกับนางสาวอัญชลี กาญจนจารี ซึ่งได้รับพระกรุณาธิคุณจากสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ประกอบพิธีสมรสพระราชทาน ในวันที่ 27 พฤษภาคม พ.ศ. 2550
เจ้าสักก์ดนัย ณ เชียงใหม่ เสียชีวิตด้วยโรคหัวใจ เมื่อวันที่ 10 มีนาคม พ.ศ. 2553 ประกอบพิธีศพอย่างเรียบง่ายที่กรุงเทพมหานคร โดยมิได้ขอพระราชทานเพลิงศพแต่อย่างใด
หมึกสายวงน้ำเงิน
หมึกสายวงน้ำเงิน หรือ หมึกบลูริง () เป็นหมึกในสกุล "Hapalochlaena" ในอันดับหมึกยักษ์ จัดเป็นหมึกขนาดเล็กจำพวกหนึ่ง มีจุดเด่น คือสีสันตามลำตัวที่เป็นจุดวงกลมคล้ายแหวนสีน้ำเงินหรือสีม่วงซึ่งสามารถเรืองแสงได้เมื่อถูกคุกคาม ตัดพื้นลำตัวสีขาวหรือเขียว แลดูสวยงามมาก
แต่ทว่า หมึกสายวงน้ำเงินนั้นมีพิษที่ผสมอยู่ในน้ำลายที่มีความร้ายแรงมาก ซึ่งร้ายแรงกว่างูเห่าถึง 20 เท่า ผู้ที่ถูกกัดจะตายภายใน 2-3 นาที ทั้งสามารถฆ่าคนได้ 26 คนในคราวเดียว นับเป็นหนึ่งในสัตว์น้ำที่มีพิษร้ายแรงมากที่สุดชนิดหนึ่งของโลก
โดยที่สารพิษของหมึกสายวงน้ำเงินนั้น เรียกว่า Tetrodotoxin (TTX) เป็นพิษชนิดเดียวกับที่พบในปลาปักเป้า พิษชนิดนี้ออกฤทธิ์ต่อระบบประสาท โดยจะเข้าไปขัดขวางการสั่งงานของสมองที่จะไปยังกล้ามเนื้อที่อยู่ใต้อำนาจจิต คนที่ถูกพิษจะมีอาการคล้ายเป็นอัมพาต หายใจไม่ออกเนื่องจากกล้ามเนื้อกะบังลมและหน้าอกไม่ทำงาน ทำให้ไม่สามารถนำอากาศเข้าสู่ปอดได้ เป็นสาเหตุให้เสียชีวิต การปฐมพยาบาลต้องหาวิธีนำอากาศเข้าสู่ปอด เช่น เป่าปาก เป็นต้น จากนั้นต้องรีบนำส่งแพทย์โดยด่วน เพื่อใช้เครื่องช่วยหายใจ ถ้าช่วยชีวิตเป็นผล ผู้ป่วยจะฟื้นเป็นปกติภายใน 24 ชั่วโมง เว้นแต่ว่าจะขาดอากาศนานเกินไปจนสมองตาย
ต้นกำเนิดของพิษในน้ำลายของหมึกสายวงน้ำเงินเกิดจากผลผลิตของแบคทีเรียที่อาศัยอยู่ในต่อมน้ำลายของมัน แบคทีเรียดังกล่าวประกอบด้วย "Bacillus" และ "Pseudomonas" พิษ TTX และแบคทีเรียยังพบได้ในไข่ของหมึก สันนิษฐานว่าเป็นกระบวนการส่งถ่ายความสามารถในการสร้างพิษจากแม่หมึกไปยังลูก โดยพบได้ตั้งแต่แรกเกิดเลยด้วยซ้ำ
หมึกสายวงน้ำเงิน ในปัจจุบันพบทั้งหมด 3 ชนิด (หรืออาจจะ 4 ชนิด) คือ
ขนาดโดยเฉลี่ยเมื่อโตเต็มที่ จะมีขนาดเท่าลูกกอล์ฟ มีอายุขัยเต็มที่ราว 1 ปี วงจรชีวิตเริ่มต้นจากมีขนาดเล็กเท่าเมล็ดถั่ว เป็นหมึกมี 8 หนวด โดยหนวดเส้นที่ขาดไปจะสามารถงอกใหม่ได้ ในเวลากลางวัน หมึกสายวงน้ำเงินมักพักหลบอยู่ตามโพรงหินหรือเปลือกหอย แล้วจะออกหากินในเวลากลางคืน ชอบเคลื่อนที่ไปตามพื้นหน้าดินเพื่อหาอาหารมากกว่าที่จะว่ายน้ำเช่นหมึกชนิดอื่น
จะผสมพันธุ์เพียงครั้งเดียวตลอดวงจรชีวิต เพศเมียจะวางไข่ติดกันเป็นพวง จำนวน 20-300 ฟอง สำหรับชนิด "H. lunulata" เพศเมียจะกางหนวดอุ้มไข่ไว้และดูแลไข่จนกระทั่งฟักเป็นตัว ส่วนชนิด "H. maculosa" เพศเมียจะวางไข่ติดกับวัสดุใต้น้ำ ไข่จะใช้เวลาฟักตัวประมาณ 2 สัปดาห์ โดยมีรายงานว่าลูกหมึกชนิด "H. maculosa" ดำรงชีวิตแบบหน้าดิน ขณะที่ "H. lunulata" ดำรงชีวิตแบบแพลงก์ตอน แต่จากการทดลองเพาะเลี้ยงลูกหมึกที่ใช้พ่อแม่พันธุ์ที่รวบรวมจากบริเวณทะเลจังหวัดระยอง พบว่าเพศเมียอุ้มไข่ แต่ลูกหมึกมีการดำรงชีวิตแบบแพลงก์ตอน จึงเป็นไปได้ว่าในน่านน้ำไทยมีหมึกสกุลนี้มากกว่า 1 ชนิด หรืออาจเป็นชนิดใหม่ในทางวิชาการ
ด้วยความสวยงามประกอบกับความที่ตัวเล็ก จึงทำให้ หมึกสายวงน้ำเงินเป็นที่นิยมของผู้ที่ชื่นชอบในการเลี้ยงปลาสวยงาม และสัตว์แปลกๆ แต่ทว่าด้วยพิษอันร้ายแรงนี้ จึงทำให้กรมประมงไม่อนุญาตให้นำเข้าหมึกชนิดนี้ในประเทศ แต่ทว่าก็ยังคงมีการลักลอบนำเข้าและเลี้ยงดู ในหน่วยงานราชการก็ยังคงมีการเลี้ยงหมึกสกุลนี้อยู่เพื่อการศึกษา เช่น คณะประมง มหาวิทยาลัยเกษตรศาสตร์
และในต้นปี ค.ศ. 2016 ก็ปรากฏว่ามีผู้พบหมึกสายวงน้ำเงินปะปนมากับหมึกชนิดอื่น ๆ วางขายบนแผงขายอาหารทะเลในห้างสรรพสินค้าประเภทค้าส่งแห่งหนึ่งทางภาคอีสาน
ในวัฒนธรรมร่วมสมัย หมึกสายวงน้ำเงินได้ถูกอ้างอิงถึงในนวนิยายชุดเจมส์ บอนด์ ในตอน "Octopussy and The Living Daylights" ซึ่งตอนหลังได้ถูกสร้างเป็นภาพยนตร์ แต่แยกออกเป็นคนละภาค
แมงกะพรุนอิรุคันจิ
แมงกะพรุนอิรุคันจิ () เป็นชื่อสามัญแมงกะพรุนที่มีพิษร้ายแรงมากที่สุดจำพวกหนึ่งของโลก จัดเป็นแมงกะพรุนจำพวกแมงกะพรุนกล่อง หรือ คูโบซัว
โดยแมงกะพรุนอิรุคันจินั้นจะเป็นแมงกะพรุนที่มีขนาดเล็ก มีความยาวเพียงไม่เกิน 1 เซนติเมตร น้ำหนักไม่เกิน 1 ออนซ์ มีลำตัวโปร่งใส และมีหนวดที่มีเข็มพิษจำนวนมากมายที่มีพิษต่อระบบโลหิต โดยจะทำให้โลหิตเป็นพิษ และเสียชีวิตได้ในระยะเวลาไม่นาน โดยเฉพาะอย่างยิ่งกับสัตว์เลี้ยงลูกด้วยนม
แมงกะพรุนที่อาจเรียกได้ว่าเป็น แมงกะพรุนอิรุคันจินั้นแบ่งออกได้เป็น 4 ชนิด คือ "Carukia barnesi", "Malo kingi", "Alatina alata" และชนิดใหม่ คือ "Malo maxima" (หรืออาจจะมีมากได้ถึง 6 ชนิด)
โดยชื่อ "อิรุคันจิ" นั้นมีที่มาจากชาวเผ่าอิรุคันจิ ชนเผ่าพื้นเมืองของออสเตรเลียที่มีตำนานเล่าขานต่อกันมาเกี่ยวกับความเจ็บปวดและอันตรายของแมงกะพรุนจำพวกนี้หากได้สัมผัสเข้า
แมงกะพรุนอิรุคันจิ ได้ถูกศึกษาครั้งแรกทางวิทยาศาสตร์ในราวคริสต์ทศวรรษที่ 1960 โดยนักวิทยาศาสตร์ที่เคยถูกพิษของมันแทงเข้า ได้ลงไปจับในทะเลทางตอนเหนือของออสเตรเลียเพื่อศึกษา
เดิมทีแมงกะพรุนอิรุคันจิ เผยกระจายพันธุ์แต่เฉพาะทางตอนเหนือของออสเตรเลีย แต่ปัจจุบันได้มีรายงานพบในหลายพื้นที่มากขึ้น เช่น ฮาวาย, ญี่ปุ่น, ฟลอริดา รวมถึงในประเทศไทย
พิษของแมงกะพรุนอิรุคันจิ ทำให้ผู้ที่โดนเข็มพิษของแมงกะพรุนจำพวกนี้แทงถูกมีอาการที่เรียกว่า "อาการอิรุคันจิ" (Irukandji syndrome)
แมงกะพรุนอิรุคันจิถูกรายงานพบครั้งแรกในน่านน้ำไทย เมื่อนักท่องเที่ยวต่างชาติได้ถูกเข็มพิษของแมงกะพรุนทิ่มหลายรายในปี พ.ศ. 2551 โดยที่บางรายถึงกับเสียชีวิตทันที และมีนักท่องเที่ยวรายหนึ่งที่เกาะหมาก จังหวัดตราด ยืนยันว่าลูกชายของตนถูกพิษจากแมงกะพรุนอิรุคันจิเข้าจนอาการสาหัส ทางการของไทยจึงทำการศึกษาและตรวจสอบเรื่องนี้อย่างทันที จากนั้นจึงมีการเปิดเผยขึ้นในเดือนตุลาคม ปีเดียวกัน จากหัวหน้าสถานแสดงพันธุ์สัตว์น้ำภูเก็ต ว่าเป็นแมงกะพรุนอิรุคันจิจริง ซึ่งไม่เคยมีรายงานพบในประเทศไทยมาก่อน ด้วยว่าเป็นแมงกะพรุนชนิดใหม่ของโลกด้วย ซึ่งพิษของแมงกะพรุนชนิดนี้นั้นเทียบเท่ากับหอยเต้าปูนและหมึกสายวงน้ำเงิน และเท่าที่ศึกษาพบว่า อยู่ในแหล่งน้ำตื้นของอ่าวไทย แต่ปริมาณที่พบยังไม่มากนัก ซึ่งโดยปกติแล้วจะพบมากที่ออสเตรเลีย
ชนิดใหม่ล่าสุดคือ "Keesingia gigas" มีขนาดใหญ่กว่าตัวอื่น ๆ และไม่มี tentacle พบทีออสเตรเลีย
ร็อคแมน เดอะพาวเวอร์แบทเทิล
ร็อคแมน เดอะพาวเวอร์แบทเทิล () หรือ เมก้าแมน เดอะพาวเวอร์แบทเทิล () เป็นเกมร็อคแมนซีรีส์แรกในระบบเกมตู้ ซึ่งจัดวางจำหน่ายครั้งแรกในประเทศญี่ปุ่นปีค.ศ. 1995 และตามด้วยร็อคแมน 2 เดอะพาวเวอร์ไฟท์เตอร์ในปีต่อมา โดยทั้งสองภาคนี้ได้รับการจัดทำเป็นเกมคอนโซลประจำบ้านในอเมริกาเหนือช่วงปีค.ศ. 2004 สำหรับระบบเพลย์สเตชัน 2 กับเกมคิวบ์ และในปีเดียวกันนี้ได้จัดทำเป็นเวอร์ชันญี่ปุ่นโดยใช้ชื่อว่า "ร็อคแมน พาวเวอร์แบทเทิลไฟท์เตอร์" () สำหรับระบบเพลย์สเตชัน 2 รวมทั้งดัดแปลงลงสู่ระบบนีโอจีโอพอกเก็ตคัลเลอร์โดยให้ชื่อเกมชุดนี้ว่า "ร็อคแมนแบทเทิล & ไฟท์เตอร์ส" () ด้วยเช่นกัน
ร็อคแมน เดอะพาวเวอร์แบทเทิล เป็นเรื่องราวที่กล่าวถึงดร.ไวลี่ นักประดิษฐ์หุ่นยนต์ผู้ชั่วร้ายได้ทำการสร้างโรบอทมาสเตอร์ขึ้นมาใหม่ โดยมีจุดประสงค์เพื่อที่จะยึดครองโลก ร็อคแมน, บลูส์ และฟอร์เต้ จึงร่วมกันหาทางหยุดยั้งวายร้ายรายนี้ดังเช่นที่ผ่านมา
"ร็อคแมน เดอะพาวเวอร์แบทเทิล" สามารถเลือกตัวละครอย่าง ร็อคแมน, บลูส์ และฟอร์เต้ขึ้นมาเล่นได้ และสามารถเล่นได้พร้อมกันสองคนโดยเลือกตัวละครดังกล่าวที่ไม่ซ้ำกันขึ้นเพื่อร่วมมือในการกำจัดบอส
รูปแบบการเล่นมีลักษณะที่คล้ายกับการเล่นเกมร็อคแมนภาคอื่นๆ คือมีการกดปุ่มเพื่อกระโดดหลบ และสามารถยิงอาวุธออกจากปืนที่อยู่ตรงแขน ซึ่งสามารถกดค้างเพื่อชาร์จพลังก่อนการโจมตีที่รุนแรงขึ้นกว่าเดิมได้ และหากกดปุ่มลงพร้อมกับปุ่มกระโดดตัวละครจะทำการเคลื่อนที่แดชไปข้างหน้าอย่างรวดเร็วในรูปแบบที่แตกต่างกันผู้ให้สัมภาษณ์สี่รายจากนิตยสารฟามิซือของญี่ปุ่น ให้คะแนนเกมระบบเพลย์สเตชัน 2 ด้วยคะแนน 22 คะแนนจากคะแนนเต็ม 40 คะแนน
สุดแต่ใจจะไขว่คว้า
สุดแต่ใจจะไขว่คว้า เป็นละครโทรทัศน์ไทยแนวสะท้อนชีวิต สร้างสรรค์สังคม ที่สร้างจากบทประพันธ์ของ โบตั๋น ตีพิมพ์ครั้งแรกในปี พ.ศ. 2529 เริ่มสร้างครั้งแรกในปี พ.ศ. 2532 โดยสถานีวิทยุโทรทัศน์ไทยทีวีสีช่อง 3 นำแสดงโดย เสกสรร ชัยเจริญ รอน บรรจงสร้าง ชุดาภา จันทเขตต์ ก้ามปู สุวรรณปัทม์ อารดา ศรีสร้อยแก้ว สะอาด เปี่ยมพงษ์สานต์ พิศมัย วิไลศักดิ์ แต่งเพลงนำละครโดย เทียรี่ เมฆวัฒนา และ สมหวัง อนุศักดิ์เสถียร ซึ่งจากนี้เองได้รับรางวัลเมขลา และ โทรทัศน์ทองคำ สาขาเพลงนำละครดีเด่น และละครสร้างสรรค์สังคมดีเด่น ต่อมามีการสร้างละครโทรทัศน์อีกในปี พ.ศ. 2540 และ พ.ศ. 2551 โดยออกอากาศทางช่องเดิม และใช้เพลงนำละครมาแต่เดิม เพียงเปลี่ยนผู้ร้อง และสร้างเป็นละครโทรทัศน์อีกครั้งในปี 2558 ออกอากาศทางช่อง 8
ละครครั้งที่ 1
ละครครั้งที่ 3
พรวรา สิทธิประศาสน์
พรวรา สิทธิประศาสน์ ศิลปินหญิงสังกัดอาร์เอส เข้าวงการครั้งแรกกับการประกวด S Club Boy & Girl ปี 2008 ซึ่งพ้อยก็ได้รับรางวัลชนะเลิศในการประกวด
ด้านงานเพลง ซิงเกิลแรกในชีวิตของพ้อย เพลง Go La La (Game of life 2010) ซึ่งเป็นเพลงประจำงานฟุตบอลโลกปี 2010 ของประเทศไทย พ้อยเปิดตัวอย่างเป็นทางการกับเพลง ได้แล้วเลิก
จบการศึกษาระดับมัธยมศึกษาจากโรงเรียนวัฒนาวิทยาลัย ปัจจุบันกำลังกำลังศึกษาในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย
อาเว มารีอา (บัค/กูโน)
อาเว มารีอา () เป็นบทเพลงที่มีชื่อเสียงของชาร์ล กูโน คีตกวียุคโรแมนติคชาวฝรั่งเศสที่แต่งขึ้นในปี ค.ศ. 1859 โดยดัดแปลงซ้อนทำนอง เพรลูดหมายเลข 1 ในบันไดเสียง ซี เมเจอร์ (BWV 846) โดยโยฮัน เซบัสทีอัน บัค ที่แต่งขึ้นเมื่อ 137 ปีก่อนหน้านั้นใน ค.ศ. 1782 กูโนได้ดัดแปลงห้องดนตรีเล็กน้อยเพื่อให้ท่วงทำนองราบรื่นขึ้นกว่าเดิม และตั้งชื่อเพื่อเป็นการสดุดีพระแม่มารี
อาเว มารีอา กลายเป็นดนตรีที่มีทำนองคุ้นหู มีการเรียบเรียงใหม่สำหรับบรรเลงด้วยเครื่องดนตรีนานาชนิด ไม่ว่าจะเป็นไวโอลิน เปียโน กีตาร์ เชลโล หรือแม้กระทั่งทรอมโบน ดนตรีชิ้นนี้มักจะนิยมใช้บรรเลงในงานแต่งงานแบบคริสต์ศาสนา
อาเว มารีอา ฉบับบัค/กูโน มักเป็นที่สับสนกับเพลง "เอ็ลเลินส์ดริทเทอร์เกอซัง" หรือ Ellen's third song, D839, Op 52 no 6 ผลงานประพันธ์ที่มีชื่อเสียงใน ค.ศ. 1825 ของฟรันทซ์ ชูเบิร์ท ซึ่งมีชื่อเรียกหนึ่งว่า "อาเว มารีอา ฉบับชูเบิร์ท"
ฮาร์เปอร์ ลี
เนลล์ ฮาร์เปอร์ ลี (; 28 เมษายน ค.ศ. 1926 – 19 กุมภาพันธ์ ค.ศ. 2016) เป็นนักเขียนชาวอเมริกัน เป็นที่รู้จักในฐานะผู้ได้รับรางวัลพูลิตเซอร์สาขาวรรณกรรม จากเรื่อง "To Kill a Mockingbird" นอกจากนี้เธอยังช่วยเหลือเพื่อนสนิท ทรูแมน คาโพตี ในการค้นหาข้อมูลในหนังสือเรื่อง "In Cold Blood" เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีแห่งสหรัฐอเมริกาด้านวรรณกรรมในปี ค.ศ. 2007 เธอยังรับรางวัลเกียรติยศหลายรางวัล แต่มักปฏิเสธการกล่าวสุนทรพจน์
ในเดือนกุมภาพันธ์ ค.ศ. 2015 ทนายของฮาร์เปอร์ ลี ได้ประกาศว่าจะตีพิมพ์ผลงานเล่มที่ 2 "Go Set a Watchman" ที่เขียนเสร็จตั้งแต่ ค.ศ. 1957 และเป็นฉบับร่างแรกของ "To Kill a Mockingbird" ในช่วงกลางเดือนกรกฎาคม ค.ศ. 2015
ฮาร์เปอร์ ลี เสียชีวิตเมื่อวันที่ 19 กุมภาพันธ์ ค.ศ. 2016 ขณะอายุได้ 89 ปี บนเตียงนอนด้วยอาการสงบ
ชาบี
ชาบีเอ เอร์นันเดซ อี เกรวส์ () หรือที่รู้จักกันในชื่อ ชาบี () เกิดเมื่อวันที่ 25 มกราคม ค.ศ. 1980 เป็นนักฟุตบอลชาวสเปน ปัจจุบันเล่นตำแหน่งกองกลางตัวกลางให้สโมสรกีฬาอัลซาดด์ในลีกกาตาร์ ชาบีได้รับตำแหน่งผู้เล่นแห่งเกมในนัดชิงชนะเลิศยูฟ่าแชมเปียนส์ลีก 2009 โดยพาทีมบาร์เซโลนาชนะสโมสรฟุตบอลแมนเชสเตอร์ยูไนเต็ดจนเป็นแชมป์ และยูฟายังประกาศให้ชาบีเป็นผู้เล่นแห่งทัวร์นาเมนต์ในการแข่งขันฟุตบอลชิงแชมป์แห่งชาติยุโรป 2008 อีกด้วย ชาบีลงเล่นให้กับทีมชาติสเปน 133 นัด และถือเป็นกองกลางที่ดีที่สุดคนหนึ่งสมัยที่ยังคงเล่นอยู่ และประกาศอำลาทีมชาติไปหลังจบฟุตบอลโลก 2014 ที่สเปนซึ่งเป็นแชมป์เก่าต้องตกรอบแรก
เอ็ลเลินส์ดริทเทอร์เกอซัง
เอ็ลเลินส์ดริทเทอร์เกอซัง () หรือ เอลเลนส์เทิร์ดซอง () เป็นงานประพันธ์ชิ้นหนึ่งที่เป็นที่นิยมของฟรันทซ์ ชูเบิร์ท แต่งขึ้นในปี ค.ศ. 1825 มักเรียกกันว่าเป็น "อาเว มารีอา ฉบับชูเบิร์ท" ทั้งที่ในความเป็นจริงนั้นชูเบิร์ทไม่ได้ประพันธ์เพลงนี้เพื่อสดุดีพระแม่มารี
ชูเบิร์ทประพันธ์งานชิ้นนี้เพื่อประกอบโคลงภาษาเยอรมัน ที่แปลมาจากต้นฉบับภาษาสกอตชื่อ "The Lady of the Lake" ที่แต่งโดยเซอร์วอลเทอร์ สกอตต์ (1771 - 1832) กวีชาวสกอต ซึ่งเป็นโคลงที่กล่าวถึงตำนานกษัตริย์อาเธอร์โดยบรรยายถึงตัวละครชื่อ เอลเลน ดักลัส "ธิดาแห่งสายน้ำ" ผู้เป็นบุตรสาวของเจมส์ ดักลัส
ผลงานชิ้นนี้บรรเลงเป็นครั้งแรกที่ปราสาทของเคาน์เทสส์โซฟี ไวส์เซนวอล์ฟ ในออสเตรีย ที่ทำให้เธอเองได้รับฉายาว่า "The Lady of the Lake"
บทนำและบทร้องซ้ำของเพลงเอลเลนที่เริ่มด้วยคำว่า "อาเว มารีอา" ซึ่งเป็นคำเดียวกับบทภาวนาอาจจะเป็นสาเหตุที่นำไปสู่ความคิดในการดัดแปลงท่วงทำนองดนตรีของชูเบิร์ทไปเป็นดนตรีทั้งชิ้นของธรรมเนียมบทสวดมนต์อาเว มารีอาของโรมันคาทอลิก อาเว มารีอาภาษาละตินในปัจจุบันมักจะใช้กับดนตรีของชูเบิร์ท ที่ทำให้เกิดความเข้าใจผิดกันไปว่าชูเบิร์ทตั้งใจที่จะประพันธ์งานชิ้นนี้เพื่อเป็นการในการที่จะเขียนบทสวดมนต์ขอพรพระแม่มารี จึงทำให้พากันเรียกงานชิ้นนี้ว่า "อาเว มารีอา"
ในปี ค.ศ. 1940 วอลต์ ดิสนีย์ได้นำทำนองเพลงนี้มาใช้ในตอนจบของภาพยนตร์ "แฟนเทเชีย" เรียบเรียงโดยลีโอโปลด์ สโตคอฟสกี โดยนำเพลงนี้มาต่อเนื่องกับ "Night on Bald Mountain" ผลงานประพันธ์ของโมเดสต์ มูสซอร์กสกี แต่ได้ดัดแปลงคำร้องเป็นภาษาอังกฤษ
กิตติ ทองลงยา
กิตติ ทองลงยา () (6 ตุลาคม พ.ศ. 2471-12 กุมภาพันธ์ พ.ศ. 2517) เป็นนักสัตววิทยาชาวไทย เชี่ยวชาญด้านนกและสัตว์เลี้ยงลูกด้วยนม ที่มีชื่อเสียงจากการค้นพบสัตว์ใกล้สูญพันธุ์สองชนิด
กิตติ ทองลงยา เกิดที่กรุงเทพมหานคร เป็นบุตรคนโตของนายดาบเกียรติ (ยูเกียง) ทองลงยา อดีตสมาชิกสภาผู้แทนราษฎรคนแรกของจังหวัดกาญจนบุรีกับนางอบ ทองลงยา เกิดเมื่อวันที่ 6 ตุลาคม พ.ศ. 2471 กิตติ ทองลงยา จบการศึกษาที่คณะวิทยาศาสตร์จากจุฬาลงกรณ์มหาวิทยาลัย เมื่อปี พ.ศ. 2496 หลังจากจบการศึกษาได้เข้าทำงานที่สมาคมวิทยาศาสตร์แห่งประเทศไทยในตำแหน่งผู้ดูแลพิพิธภัณฑ์วิทยาศาสตร์ ปี พ.ศ. 2500 ได้ลาออกมาประกอบอาชีพอิสระในงานด้านอนุรักษ์วิทยาและศึกษาด้านอนุกรมวิธาน เกี่ยวกับสัตว์ป่าในประเทศไทย ในเวลาเดียวกันก็ได้ร่วมงานกับสมาคมนิยมไพร จัดทำเอกสารเกี่ยวกับการอนุรักษ์ทรัพยากรธรรมชาติออกเผยแพร่ ปี พ.ศ. 2505 ได้เข้าร่วมทำงานในสถาบันวิจัยการแพทย์ องค์การสนธิสัญญาป้องกันเอเชียอาคเนย์ (ส.ป.อ.) โดยมีหน้าที่ค้นหาพาหะที่นำโรคและสัตว์ป่าที่เป็นแหล่งสะสมโรคที่เกี่ยวกับมนุษย์ ในปี พ.ศ. 2508 ได้เข้าทำงานในตำแหน่งภัณฑารักษ์สัตว์มีกระดูกสันหลังบนบก ศูนย์รวบรวมวัสดุอุเทศแห่งประเทศไทย สถาบันวิจัยวิทยาศาสตร์ประยุกต์แห่งประเทศไทย กิตติ ทองลงยา เสียชีวิตเมื่อวันที่ 12 กุมภาพันธ์ พ.ศ. 2517
กิตติ ทองลงยาเป็นผู้ค้นพบค้างคาวคุณกิตติ ค้างคาวและสัตว์เลี้ยงลูกด้วยนมขนาดเล็กที่สุดในโลกในปี พ.ศ. 2516 กิตติตายด้วยเหตุหัวใจวายก่อนที่ค้างคาวจะได้รับการจัดจำแนกโดยเพื่อนร่วมงานชาวอังกฤษ จอห์น อี. ฮิลล์ (John E. Hill) ผู้ตั้งชื่อค้างคาวตามชื่อกิตติเพื่อเป็นเกียรติแก่กิตติผู้ค้นพบค้างคาวชนิดนี้เป็นคนแรก
นอกจากนี้กิตติยังค้นพบนกเจ้าฟ้าหญิงสิรินธร ("Pseudochelidon sirintarae") ในปี พ.ศ. 2512 นกนางแอ่นที่พบบริเวณบึงบอระเพ็ด และได้พระราชทานนามจากสมเด็จพระเทพรัตนราชสุดาฯ สยามบรมราชกุมารีมาตั้งเป็นชื่อวิทยาศาสตร์ ซึ่งนกชนิดนี้อาจสูญพันธุ์ไปแล้วในปัจจุบัน
ตัวอย่าง 2 ตัวอย่างแรกของนกเด้าลมแม่น้ำโขง ("Motacilla samveasna") ในประเทศไทยก็ถูกเก็บได้โดยกิตติ ทองลงยาในเดือนธันวาคม พ.ศ. 2515 เขายังร่วมแต่ง "Bats from Thailand and Cambodia" และเริ่มการศึกษาอนุกรมวิธานของค้างคาวในประเทศไทยที่ตีพิมพ์หลังจากการตายของเขาคือ "The Bats and Bat's Parasites of Thailand"
ภาษากุย (ดราวิเดียน)
"สำหรับความหมายอื่นดูที่ ภาษากุย (แก้ความกำกวม)"
ภาษากุย (Kui language (Dravidian)) หรือภาษากานธ์ ภาษาโขนที ภาษาโกทู ภาษาโกทูลู ภาษากุยงา เป็นภาษากลุ่มดราวิเดียนกลาง-ใต้ ที่พูดโดยชาวโขนธ์ ส่วนใหญ่ใช้พูดในรัฐโอริศา เขียนด้วยอักษรโอริยา มีผู้พูดเป็นภาษาแม่ราว 641,662 คน ใกล้เคียงกับภาษาโคนที ภาษาโกนทา และภาษากูวี
ภาษากุย (แก้ความกำกวม)
ภาษากุย อาจหมายถึง
จังหวัดสตึงแตรง
สตึงแตรง (, "แม่น้ำต้นกก") เป็น 1 ใน 2 จังหวัดที่อยู่ทางตอนเหนือสุดของประเทศกัมพูชา ชาวลาวเรียกชื่อที่แห่งนี้ว่า เซียงแตง () ส่วนในภาษาไทยเดิมเรียกตามภาษาลาวว่า เชียงแตง บ้างก็ทับศัพท์เป็น สตึงเตรง หรือ สะตึงแตรง พื้นที่ส่วนนี้เคยเป็นเขตแดนของอาณาจักรล้านช้างจำปาศักดิ์ (ภายหลังเป็นประเทศราชของสยาม) ในช่วงกลางพุทธศตวรรษที่ 23–25 ก่อนจะตกมาเป็นของกัมพูชาใน พ.ศ. 2447 จากการที่ฝรั่งเศสได้พื้นที่ฝั่งขวาของแม่น้ำโขงในบังคับสยามมาเป็นส่วนหนึ่งของอาณานิคมอินโดจีนฝรั่งเศส
จังหวัดสตึงแตรงแบ่งเขตการปกครองออกเป็น 5 อำเภอ ดังนี้
เจ้าวัฒนัน ณ ลำพูน
พลอากาศตรี เจ้าวัฒนัน ณ ลำพูน (พ.ศ. 2483 - ) เจ้านายฝ่ายเหนือ ผู้สืบราชสกุลเจ้าผู้ครองนครลำพูน เป็นบุตรคนโตในเจ้าพงศ์ธาดา ณ ลำพูน กับท่านหญิงจิตรจง ณ ลำพูน มีศักดิ์เป็นพระนัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย
นอกจากหน้าที่ในการสืบราชสกุลแล้ว เจ้าวัฒนัน ณ ลำพูน ยังเป็นผู้ดูแลคุ้มหลวงของเจ้าจักรคำขจรศักดิ์ ซึ่งตั้งอยู่ที่ตำบลอุโมงค์ อำเภอเมืองลำพูน จังหวัดลำพูน จนถึงปัจจุบัน
พล.อ.ต.เจ้าวัฒนัน ณ ลำพูน เป็นบุตรในเจ้าพงศ์ธาดา ณ ลำพูน กับท่านหญิงจิตรจง ณ ลำพูน (พระนามเดิม หม่อมเจ้าจิตรจง จักรพันธุ์) เป็นนัดดาในพระเจ้าวรวงศ์เธอ พระองค์เจ้าเสรฐวงศ์วราวัตร กรมหมื่นอนุพงษ์จักรพรรดิ์ มีเจ้าพี่เจ้าน้อง 5 คน ได้แก่
พล.อ.ต.เจ้าวัฒนัน ณ ลำพูน จบการศึกษาชั้นมัธยมที่โรงเรียนปรินส์รอยแยลส์วิทยาลัย รุ่นปี พ.ศ. 2501 และเข้าศึกษาจนสำเร็จการศึกษาระดับปริญญาตรี สาขารัฐศาสตร์ จุฬาลงกรณ์มหาวิทยาลัย (สิงห์คำ) รุ่น 12 (พ.ศ. 2512) ต่อจากนั้นจึงได้เข้าสู่เส้นทางการทหาร จนกระทั่งได้รับราชการในสังกัดกองทัพอากาศ และเป็นนักเรียนวิทยาลัยการทัพอากาศ (วทอ.) รุ่น 29 พ.ศ. 2538
ภายหลังการถึงแก่พิราลัยของเจ้าพงศ์ธาดา ณ ลำพูน ในปี พ.ศ. 2538นาวาอากาศเอก เจ้าวัฒนัน ณ ลำพูน " (ยศในขณะนั้น) " ได้รับพระราชทานเครื่องราชอิสริยาภรณ์จุลจอมเกล้า สืบตระกูลเจ้าผู้ครองนครลำพูน ในฐานะเจ้านายฝ่ายเหนือ และเจ้าวัฒนัน ยังมีบทบาทในฐานะรองประธานมูลนิธิเจ้าจักรคำขจรศักดิ์ ซึ่งก่อตั้งขึ้นเพื่อเป็นศูนย์รวมประวัติของเจ้าผู้ครองนครลำพูนตั้งแต่เริ่มสร้างจนถึงองค์สุดท้ายให้อนุชนได้เรียนรู้ประวัติศาสตร์
สืบตระกูลจากพระบิดา
ดิเอโก ฟอร์ลัน
ดิเอโก ปาโบล ฟอร์ลัน โกราโซ () เกิดเมื่อวันที่ 19 พฤษภาคม ค.ศ. 1979 ที่กรุงมอนเตวิเดโอ เป็นอดีตนักฟุตบอลทีมชาติอุรุกวัย เขาได้รับรางวัลลูกบอลทองคำ ในฟุตบอลโลก 2010 และยังได้รับถ้วยปีชีชีและรองเท้าทองคำยุโรป 2 ครั้ง
ฟอร์ลันเกิดมาในครอบครัวนักฟุตบอล ปาโบล พ่อของเขาเล่นให้กับทีมชาติอุรุกวัยในปี 1966 และ 1974 ส่วนฆวน การ์โลส โกราโซ ปู่ของเขาเล่นให้สโมสรอินเดเปนดิเอนเตของอาร์เจนตินา
ฟอร์ลันยังประสบความสำเร็จในการแข่งขันให้กับประเทศของเขา ทำประตูได้ 29 ครั้ง เขาทำ 1 คะแนนในการแข่งขันฟุตบอลโลก 2002 ที่ญี่ปุ่นและเกาหลีใต้ และได้ 5 ประตูในการแข่งขันฟุตบอลโลก 2010 จนต่อมาเขาได้รับรางวัลลูกบอลทองคำ ที่มอบให้กับผู้เล่นยอดเยี่ยมที่สุดของฟุตบอลโลก 2010
โอกามิซัง
โอคามิซัง () เป็นนวนิยายญี่ปุ่นแนวรักโรแมนติค ประพันธ์โดยมาซาชิ โอคิตะ และวาดภาพประกอบโดยอุนาจิ วางจำหน่ายเล่มแรกเมื่อวันที่ 10 สิงหาคม 2549 โดยใช้ชื่อว่า "โอคามิซัง โทะ ชิจินิน โนะ นาคามะทาจิ" () เป็นนิยายที่บอกเล่าเรื่องราวเกี่ยวกับ "โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" ซึ่งเหมือนธนาคาแลกเปลี่ยนการช่วยเหลือกัน โดยคุณสามารถมาขอรับการช่วยเหลือในทุกๆเรื่องจากธนาคารได้ โดยจะถือว่าเป็นสินเชื่อ และผู้ใช้บริการเองก็ต้องตอบแทนทางธนาคารกลับเช่นเดียวกัน
เรื่อง โอคามิซัง นอกจากจะมีฉบับนวนิยาย 10 ฉบับแล้ว ยังมีในรูปแบบมังงะ วาดภาพประกอบโดยคุรุมิ สุซุชิโระ และแบบฉบับอะนิเมะ จัดทำโดย J.C.Staff อีกด้วย
"โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" พร้อมเพื่อนสนิท "อากาอิ ริงโกะ" ได้ออกทำภารกิจที่ได้รับไหว้วานมาตามปกติ แต่ระหว่างการเจรจากับนักเลงที่เป็นเป้าหมาย นักเลงได้หยิบมีดที่ตนเองซ่อนไว้ออกมา หมายจะทำร้ายทั้งคู่ ได้มีหินลึกลับปรากฏมาจู่โจมนักเลง ทำให้เขาชะงัก และได้รับการประเคนหมัดของเรียวโกะซังไปเต็มๆ แต่ก็ทำให้เรียวโกะรู้ตัวว่า มีใครบางคนกำลังคอยสะกดรอยตามพวกเธออยู่..
ซามูไรสปีริท เซน
ซามูำไรสปีริท เซน () หรือในชื่อเวอร์ชันภาษาอังกฤษ ซามูไรโชดาวน์: เซน () เป็นเกมต่อสู้จากประเทศญี่ปุ่น ผลิตโดยบริษัทSNK Playmore โดยนับเป็นลำดับที่สี่ของซีรีส์ซามูไรสปิริตส์ที่เป็นรูปแบบสามมิติ
ได้มีการประกาศถึงการพัฒนาเกมขึ้นครั้งแรกในงาน ออลนิปปอนอมิวส์เมนท์แมชชีน โอเปอร์เรเตอร์ ยูเนียน (AOU) 2006 และมีการประกาศความก้าวหน้าบางส่วนในช่วงปลายปีค.ศ. 2007 อย่างไรก็ตามที่งานโตเกียวเกมโชว์ 2007 ได้กำหนดวันจำหน่ายขึ้นใหม่ ว่าจะมีการจัดจำหน่ายขึ้นในระบบอาเขตที่ญี่ปุ่น เมื่อช่วงปลายเดือน ค.ศ. 2007 ซึ่งจะมีตัวอย่างเกมให้ทดลองเล่นวันที่ 13 ธันวาคม ค.ศ. 2007 โดยเว็บไซต์ทางการจากผู้ผลิตได้แถลงถึงการทดลองเล่นเกมนี้ในสี่จังหวัด ได้แก่ โตเกียว, คานางาวะ, โอซาก้า และชิบะ การทดสอบเริ่มขึ้นในวันที่ 10 ธันวาคม และสิ้นสุดลงในวันที่ 24 ธันวาคม ซึ่งทางเว็บไซต์ยังได้รับรองอีกด้วยว่าจะจัดจำหน่ายเกมนี้ภายในปีค.ศ. 2008 ส่วนการทดลองเล่นในต่างประเทศครั้งแรก ได้จัดที่ฮ่องกงช่วงระหว่างวันที่ 20~21 ธันวาคม พร้อมกับประกาศชื่อเกมชุดนี้ขึ้นมา อาโออิ นานาเสะ ผู้ออกแบบตัวละครสำหรับโอวีเอชุดแรกได้เขียนในบล็อกส่วนตัวของเธอว่าทีมผลิตต่างตั้งใจที่จะสร้างบรรยากาศเกมให้เสมือนอยู่ในมาไคในยุคเซงโงะกุ
9 ธันวาคม ค.ศ. 2008 พื้นที่จัดให้สำหรับการทดลองเล่นเป็นครั้งที่สาม โดยจัดขึ้นในสถานที่ต่างๆสี่พื้นที่ และยังได้ป่าวประกาศด้วยว่าเป็นการทดสอบครั้งสุดท้าย และในเวลาเดียวกันนี้ได้คาดการณ์เบื้องต้นว่าอาจจัดจำหน่ายเกมในช่วงฤดูใบไม้ผลิ (ซึ่งช้ากว่าที่กำหนดไว้) ในระบบเกมตู้ที่ญี่ปุ่น โดยแถลงผ่านทางเว็บไซต์ SNK Playmore ของฮ่องกง
ก่อนหน้านี้ ในช่วงเดือนธันวาคม ค.ศ. 2007 ได้มีข่าวเผยมาเล็กน้อยถึงการวางจำหน่ายในต่างประเทศ แม้ว่าในวันที่ 3 มีนาคม ค.ศ. 2008 จะมีการประกาศทดลองเล่นเกมจากอเมริกาในเวอร์ชันภาษาอังกฤษ ซึ่งจะเริ่มทดลองเล่นขึ้นครั้งแรกในเวลาเที่ยงจนถึงหกโมง ของวันที่ 8 มีนาคม มาร์ค รูดอล์ฟ ผู้อำนวยการฝ่ายการตลาดของสหรัฐฯ กล่าวว่าจะมีการจัดจำหน่ายในเครื่องเล่นตามบ้านในท้ายที่สุดสำหรับคอนโซลยุคใหม่ อีกทั้งการทดลองเล่นเกมแบบเดียวกันนี้ ได้จัดขึ้นที่เม็กซิโกในวันที่ 14 มีนาคม และทางผู้ผลิตเองยังได้ทำการเปิดเผยถึงข้อมูลตลอดจนเรื่องราวต่างๆที่มีอยู่ในเกม
ซารา การ์โบเนโร
ซารา การ์โบเนโร อาเรบาโล () เกิดเมื่อวันที่ 30 พฤศจิกายน ค.ศ. 1984 เป็นพิธีกรรายการโทรทัศน์ชาวสเปนของช่องเตเลกินโก (Telecinco) และเป็นนักข่าวกีฬา เธอเป็นแฟนสาวของนักฟุตบอลอีเกร์ กาซียัส ในเดือนกรกฎาคม ค.ศ. 2009 เธอได้รับลงคะแนนเสียงว่าเป็น นักข่าวที่เซ็กซี่ที่สุดในโลก จัดโดยเอฟเอชเอ็มยูเอสเอ
ในการแข่งขันฟุตบอลโลก 2010 มีรายงานข่าวว่า การ์โบเนโร ได้รายงานข่าวการแข่งขันระหว่างการแข่งขันของทีมชาติสเปนและสวิตเซอร์แลนด์ อันเป็นเหตุให้กาซียัส เสียสมาธิและทำให้สวิตเซอร์แลนด์ได้ชัยชนะในครั้งนี้ รายงานข่าวนี้มาจากสื่อของอังกฤษ รวมถึงหนังสือพิมพ์สเปนอย่าง El Mundo, El País และหนังสือพิมพ์กีฬารายวัน Marca ที่ในบทความต่างให้ความเห็นว่าการรายงานข่าวของเธอเป็นเรื่องน่าขัน
สภานักเรียน
สภานักเรียน () เป็นกิจกรรมนอกหลักสูตร ในโรงเรียนระดับมัธยมทั่วโลก ในประเทศสหรัฐอเมริกา , แคนาดา และ ออสเตรเลีย นั้นเรียกสภานักเรียนหลายแบบมากนอกจากชื่อนี้ เช่น รัฐบาลนักเรียน (Student government) หรือ สภากิจกรรมนักเรียน (Student Activity Council), สหพันธ์สภานักเรียน (Student Council Association or S.C.A) และ คณะกรรมการนักเรียน (Student Committee) สภานักเรียนนั้นมีวัตถุประสงค์ที่จัดตั้งขึ้นมาเพื่อให้รู้จักการมีส่วนร่วม เรียนรู้เกี่ยวกับประชาธิปไตย และ เรียนรู้การเป็นผู้นำ ซึ่งเป็นแนวคิดเดิมของ จอห์น ดิวอี้ นักปรัชญาทางการศึกษา ซึ่งกล่าวไว้ใน ประชาธิปไตยกับการศึกษา (พ.ศ. 2460) และโรงเรียนที่ใช้ระบบสภานักเรียนเป็นแห่งแรกก็คือโรงเรียนลูมิส ชาร์เฟ่ย์ ในเมืองวินซอร์ ประเทศสหรัฐอเมริกา ซึ่งใช้เป็นกิจกรรมในหลักสูตร ประมาณ ปี พ.ศ. 2463 ในประเทศไทย โรงเรียนเตรียมอุดมศึกษา เป็นโรงเรียนแห่งแรกที่ใช้ระบบสภานักเรียน คือ คณะกรรมการนักเรียน โรงเรียนเตรียมอุดมศึกษา
ในประเทศไทย ในระบบการศึกษาขั้นพื้นฐาน จะมีการจัดตั้งสภานักเรียนในแต่ละโรงเรียน จะแยกจากคณะกรรมการนักเรียน โดยการจำลองเสมือนระบบนิติบัญญัติ และ ระบบบริหาร ของระบอบประชาธิปไตย โดยให้สภานักเรียนเปรียบเสมือน ฝ่ายนิติบัญญัติ และ คณะกรรมการนักเรียน เสมือนเป็นฝ่ายบริหาร ซึ่งในบางโรงเรียนนั้น ยังใช้ระบบคณะกรรมการนักเรียนอย่างเดียวอยู่ และ มีการจัดตั้งสภาเด็กและเยาวชนแห่งประเทศไทย ซึ่งสมาชิกประกอบไปด้วย ประธานสภาเด็กและเยาวชนของทุกจังหวัด รวมทั้งจังหวัดกรุงเทพมหานคร ตามมาตราที่ 32 ใน พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 
ส่วนในระดับอุดมศึกษานั้น ก็มีการจัดตั้งหน่วยกิจกรรมของนักศึกษาเช่นกัน ซึ่งรับผิดชอบโดยฝ่ายพัฒนาศักยภาพนักศึกษา โดยมีการจัดตั้ง สภานักศึกษา กับ องค์กรนักศึกษา (Student Organization) ซึ่งมีโครงสร้างที่คล้ายคลึงกันส่วนใหญ่จะเป็นประธานนักเรียน
คาปรีซ์หมายเลข 24 (ปากานินี)
คาปรีซ์หมายเลข 24 ในบันไดเสียง เอ ไมเนอร์ () เป็นคาปรีซ์ชิ้นสุดท้ายในชุด คาปรีซ์ 24 ชิ้น ของนิกโคโล ปากานินี เป็นผลงานที่มีชื่อเสียงสำหรับบรรเลงเดี่ยวไวโอลิน ประกอบด้วย 1 ธีม, 11 วาริเอชัน และ 1 ไฟเนล
คาปรีซ์ชิ้นนี้เป็นผลงานสำหรับบรรเลงเดี่ยวไวโอลินที่ต้องใช้ทักษะความสามารถของนักดนตรีอย่างมาก การเล่นงานชิ้นนี้ต้องใช้เทคนิคขั้นสูงหลายอย่างเช่น คู่ขนานออคเตฟ, การเล่นบันไดเสียงและอาร์เพจโจอย่างรวดเร็ว, การเลื่อนมือซ้ายไปทุกตำแหน่งของคอไวโอลิน และการชักคันสีอย่างรวดเร็ว รวมไปถึงการเล่นคู่เสียงในบันไดเสียงไมเนอร์ คู่ 3 และคู่ 10 ที่ต้องการถ่างนิ้วอย่างมาก นอกจากนั้นยังมีการใช้นิ้วมือซ้ายดีดสายในขณะที่สีคันชักด้วยมือขวา และเล่นบนตำแหน่งสูงๆ บนฟิงเกอร์บอร์ด และการสีข้ามสายอย่างรวดเร็ว จัดได้ว่าเป็นผลงานชิ้นหนึ่งที่เล่นยากที่สุด
คาปรีซ์ชิ้นนี้ได้ถูกนำมาดัดแปลงสำหรับบรรเลงเดี่ยวด้วยเชลโลโดย โย-โย มา
แมงดาถ้วย
แมงดาถ้วย หรือ แมงดาทะเลหางกลม () เป็นแมงดาชนิดหนึ่ง จัดเป็นเพียงชนิดเดียวที่อยู่ในสกุล "Carcinoscorpius" มีรูปร่างกลมและกระดองนูนเหมือนชามหรือถ้วยคว่ำ ทางด้านหัวโค้งกลม หางเรียวยาวเป็นทรงกลม กระดองมีสีเขียวเหลือบเหลืองคล้ำ ใช้สำหรับปักลงกับพื้นท้องทะเล เมื่อต้องการนอนนิ่งอยู่กับที่ หรือใช้พลิกตัวเมื่อนอนหงายท้อง พบอาศัยในทะเลโคลนแถบป่าชายเลนหรือปากแม่น้ำ อาจพบได้ในเขตน้ำกร่อยหรือน้ำจืดได้ ขนาดเมื่อโตเต็มที่ยาวประมาณ 40 เซนติเมตร (รวมหาง) ในบางครั้งแมงดาถ้วยบางตัวและในบางฤดูกาลอาจมีสีกระดองสีแดงเหลือบส้ม และมีขนที่กระดองและบางส่วนของลำตัว แมงดาถ้วยแบบนี้จะเรียกว่า เหรา (อ่านว่า [เห-รา]), ตัวเหรา หรือ แมงดาไฟ
แมงดาถ้วยพบกระจายไปทั่วในชายฝั่งทะเลอินเดียจนถึงเอเชียตะวันออกเฉียงใต้และเอเชียตะวันออก ในประเทศไทยพบได้ทุกจังหวัดที่ติดกับทะเล แมงดาชนิดนี้ทั้งเนื้อและไข่มีพิษทุกฤดูกาล จึงไม่ควรนำมาบริโภคอย่างเด็ดขาด สันนิษฐานกันว่าการเกิดพิษในตัวแมงดามาจาก 2 สาเหตุ คือ เกิดจากการที่ตัวแมงดาไปกินแพลงก์ตอนที่มีพิษเข้าไป ทำให้สารพิษไปสะสมอยู่ในเนื้อและไข่ และตัวแมงดาเองมีพิษซึ่งเกิดจากแบคทีเรียในลำไส้สร้างพิษขึ้นมาได้เอง อาการเมื่อรับพิษเข้าไป คือ ชาที่ริมฝีปาก มือ และเท้า เวียนศีรษะ คลื่นไส้ อาเจียน เดินเซ แขนขาไม่มีแรง พูดไม่ออก กลืนลำบาก หายใจไม่ออก กล้ามเนื้อเกี่ยวกับการหายใจเป็นอัมพาต เนื่องจากเป็นพิษที่ผลต่อระบบประสาทที่ควบคุมการหายใจ ในเด็กเล็กจะมีอาการรุนแรงมากกว่าผู้ใหญ่ และอาจรุนแรงถึงขั้นเสียชีวิตได้
จากการที่แมงดาถ้วยสามารถปรับตัวให้อยู่ในน้ำกร่อยหรือน้ำจืดได้ จึงมักพบการค้าขายแมงดาถ้วยเป็นสัตว์เลี้ยงในตลาดปลาสวยงามเสมอ ๆ โดยผู้ขายมักหลอกผู้ซื้อว่า เลี้ยงในน้ำจืดได้ แต่ทว่าเมื่อนำมาเลี้ยงจริง ๆ แล้ว แมงดาจะอยู่ได้เพียงชั่วระยะหนึ่งเท่านั้นก่อนที่จะตายไปในที่สุด
แมงดาญี่ปุ่น
แมงดาญี่ปุ่น หรือ แมงดาจีน (; ; ) มีชื่อวิทยาศาสตร์ว่า "Tachypleus tridentatus" เป็นแมงดาหนึ่งในสองชนิดที่อยู่ในสกุล "Tachypleus"
แมงดาญี่ปุ่นมีส่วนหางเป็นสันขึ้นมาเป็นเหมือนสามเหลี่ยม ตัวผู้มีรอยหยักสองรอยทำให้มีลักษณะโค้งเป็นลอนสามลอน บริเวณขอบด้านหน้าของกระดอง ขอจับพองออกเป็นกระเปาะสองคู่ ตัวเมียมีหนามบริเวณขอบด้านข้างของส่วนท้องขนาดยาวสามคู่แรก และขนาดสั้นสามคู่หลัง ส่วนในตัวผู้มีขนาดความยาวใกล้เคียงกัน ขนาดใหญ่สุดมีความยาวตลอดตัว ประมาณ 74 เซนติเมตร สีของกระดองเป็นสีเขียวและอ่อนกว่าแมงดาถ้วย ("Carcinoscorpius rotundicauda") พบในชายฝั่งมหาสมุทรแปซิฟิก บริเวณชายฝั่งของญี่ปุ่น, ไต้หวัน, ฟิลิปปินส์, เวียดนาม, มาเลเซีย และบริเวณเกาะบอร์เนียวเหนือ โดยไม่พบในน่านน้ำไทย
ในญี่ปุ่น เป็นแมงดาเพียงชนิดเดียวที่พบได้ที่นั่น โดยพบบริเวณชายฝั่งของทะเลเซโตะในฤดูใบไม้ผลิ จากนั้นในฤดูหนาวจะอพยพไปยังเกาะของเกาะฮนชูและเกาะคีวชูเพื่อจับคู่ผสมพันธุ์
แมงดาญี่ปุ่นหรือแมงดาจีนนั้นสามารถนำมารับประทานได้เช่นเดียวกับแมงดาจาน ("T. gigas") ซึ่งเป็นแมงดาอีกชนิดหนึ่งที่อยู่ในสกุลเดียวกัน โดยในตำรับอาหารจีนและอาหารญี่ปุ่นนิยมรับประทานเนื้อและไข่ แต่ก็ยังมีพิษอยู่บ้างในบางท้องที่และบางฤดูกาล เช่นในสิงคโปร์ เคยพบรายงานของแมงดาที่มีพิษ
กีฬาบาสเกตบอลในโอลิมปิกฤดูร้อน 2012
การแข่งขันบาสเกตบอลในโอลิมปิกฤดูร้อน 2012 เป็นการแข่งขันบาสเกตบอลโอลิมปิกที่จัดขึ้นในลอนดอน สหราชอาณาจักร กำหนดแข่งขันระหว่างวันที่ 28 กรกฎาคม ถึง 12 สิงหาคม พ.ศ. 2555
ซามูไรโชดาวน์ VI
ซามูำไรโชดาวน์ VI (; ) เป็นเกมต่อสู้ลำดับที่สิบของซีรีส์ซามูไรสปิริตส์จากประเทศญี่ปุ่น ผลิตโดยบริษัทSNK Playmore
เกมได้จัดทำรูปแบบฉากหลังเป็นแบบสองมิติผสมกับองค์ประกอบสามมิติ ตลอดจนนำตัวละครทั้ง 28 รายที่มีอยู่ในซามูไรโชดาวน์ V สเปเชียล, บอสรองจากซามูไรโชดาวน์ V ตลอดจนตัวละครจากซามูไรโชดาวน์ภาคแรกกับภาคสองอีก 7 รายที่หวนกลับมาใหม่ พร้อมกับ 4 ตัวละครใหม่ และยังมีระบบ"สปีริทซีเล็ค" (Spirit Select) ซึ่งเป็นการเลือกรูปแบบการต่อสู้ได้ถึงหกรูปแบบที่ต่างไปจากก่อนหน้านี้ทั้งหมด
แม้ว่าโดยปกติแล้วจะมีการวางจำหน่ายเกมซามูไรโชดาวน์ออกนอกประเทศญี่ปุ่น แต่เกมชุดนี้ก็ได้รับการประชาสัมพันธ์ระบบAtomiswave โดยมีบริษัทเซก้าเป็นผู้สนับสนุนในสหรัฐอเมริกา และเริ่มจัดจำหน่ายในระบบเพลย์สเตชัน 2 ที่ประเทศญี่ปุ่นในวันที่ 25 มกราคม ค.ศ. 2006 ส่วนทางฝั่งอเมริกาและยุโรปนั้น ได้เริ่มจัดจำหน่ายสำหรับเกมคอนโซลประจำบ้านตั้งแต่วันที่ 24 มีนาคม และ 29 มีนาคม ค.ศ. 2009 ตามลำดับ ในระบบเพลย์สเตชัน 2, เพลย์สเตชันพอร์เทเบิล และวี โดยเป็นส่วนหนึ่งของเกมชุดพิเศษซึ่งมีชื่อว่า"ซามูไรโชดาวน์ แอนโธโลจี" แม้การจำหน่ายในระบบเพลย์สเตชัน 2จะมีการเพิ่มตัวละครและเพิ่มสามรูปแบบการต่อสู้ไปพร้อมกัน แต่ในระบบเพลย์สเตชัน 2 นี้ก็ยังมีส่วนที่เหมือนกับระบบนีโอจีโอเกือบทั้งหมด ไม่ว่าจะเป็นกรรมการ, สัตว์เลี้ยงผู้ช่วย ที่ต่างสามารถนำมาใช้เล่นได้ทั้งหมด และในเวอร์ชัน"ซามูไรโชดาวน์ แอนโธโลจี" ก็มีลักษณะที่เหมือนกันกับเวอร์ชันเพลย์สเตชัน 2 ทุกประการ โดยต่างกันตรงที่สามารถนำตัวละครพิเศษมาใช้ได้ตั้งแต่เริ่มโดยไม่ต้องกดสูตรลับแต่อย่างใด
แมงดาจาน
แมงดาจาน () เป็นแมงดาเพียงหนึ่งในสองชนิดที่พบได้ในประเทศไทย [อีกชนิดคือ แมงดาถ้วย ("Carcinoscorpius rotundicauda")] และจัดเป็นหนึ่งในสองชนิดที่อยู่ในสกุล "Tachypleus" [อีกชนิดคือ แมงดาญี่ปุ่น ("T. tridentatus")]
แมงดาจานมีลักษณะกระดองแบนราบและกว้างกว่าแมงดาถ้วย หางมีลักษณะเป็นสันนูนขึ้นมาเป็นสามเหลี่ยม มีสันซึ่งมีหนามเล็ก ๆ เรียงเป็นแถวตามความยาวอยู่ตรงกลางด้านบนของหาง ตัวผู้มีขอจับพองออกเป็นกระเปาะ 2 คู่ ตัวเมียมีหนามบริเวณขอบด้านข้างของส่วนท้องขนาดยาว 3 คู่แรก และสั้น 3 คู่หลังในตัวผู้มีขนาดความยาวใกล้เคียงกัน ด้านท้องมีสีน้ำตาลอ่อนและมีสีเข้มตอนขอบหน้า ขนาดใหญ่สุดมีความกว้างของกระดอง ไม่เกิน 25 เซนติเมตร หรือประมาณเท่าจานข้าวใบใหญ่ อันเป็นที่มาของชื่อ สีของกระดองอ่อนกว่าแมงดาถ้วย ความยาวของกระดองประมาณ 35–40 เซนติเมตร พบกระจายทั่วไปในเขตชายฝั่งของมหาสมุทรแปซิฟิกและมหาสมุทรอินเดีย, ทางตะวันออกของอ่าวเบงกอล, อินโดนีเซีย, เวียดนาม, ซาราวะก์, มาเลเซีย, สิงคโปร์, ไทย ไปจนถึงจีน สำหรับในประเทศไทยซึ่งพบแพร่กระจายชุกชุมทั้ง 2 ฟาก ในฝั่งทะเลอันดามันพบได้ตั้งแต่บริเวณจังหวัดสมุทรสาคร, สมุทรสงคราม, เพชรบุรีถึงชุมพร ในฝั่งอ่าวไทยพบได้ที่ จังหวัดสมุทรปราการ, ฉะเชิงเทรา, ชลบุรีจนถึงจันทบุรี
แมงดาจานนั้น มีอีกชื่อเรียกหนึ่งว่า แมงดาทะเลหางเหลี่ยม หรือ แมงดาทะเลหางสามเหลี่ยม ตามลักษณะของหาง จัดเป็นแมงดาชนิดที่รับประทานได้ โดยนิยมนำไข่และเนื้อมาย่าง หรือทำเป็นห่อหมก โดยที่พิษของแมงดาจานนั้น ในประเทศไทยยังไม่เคยมีรายงานพบ แต่ทว่าในต่างประเทศ มีรายงานพบประมาณร้อยละ 10 เช่นที่ สิงคโปร์
แมงดาจานอาศัยอยู่บริเวณน้ำตื้นตามชายฝั่งทะเล โดยวางไข่ไว้บนหาดทรายด้วยการขุดหลุมประมาณ 8–12 หลุม วางไข่แต่ละครั้งประมาณ 9,000 ฟอง ช่วงต้นฤดูร้อนประมาณตั้งแต่เดือนกุมภาพันธ์ถึงเดือนกันยายน โดยจะวางไข่ในช่วงน้ำขึ้นสูงสุดประมาณ 2–3 วัน ทุก ๆ รอบ 15 วัน ไข่มีสีเหลืองอ่อน และมีขนาดเส้นผ่าศูนย์กลาง 3-4 มิลลิเมตร
ยุทธการอัดวา
ยุทธการแอดวา () เป็นการระหว่างจักรวรรดิเอธิโอเปียกับอิตาลีซึ่งเกิดขึ้นในวันที่ 1 มีนาคม ค.ศ. 1896 ในบริเวณใกล้เมืองอัดวา ประเทศเอธิโอเปีย (เมืองนี้รู้จักโดยทั่วไปในชื่อ "อาโดวา" ในภาษาอิตาลีเรียกว่าเมือง "อาดูอา") ในการรบดังกล่าวอิตาลีเป็นฝ่ายได้รับความพ่ายแพ้ และเป็นจุดสำคัญที่ชี้ขาดถึงผลของสงครามอิตาลี-เอธิโอเปียครั้งที่หนึ่งทั้งหมด
ฮิวเมอเรสก์ส (ดโวชาค)
ฮิวเมอเรสก์ส โอปุส 101 (; , Op. 101 (B. 187)) เป็นชุดดนตรีฮิวเมอเรสก์ (แนวชวนขัน) จำนวน 8 ชิ้นที่แต่งโดยอานโตนิน ดโวชาค คีตกวีชาวเช็กระหว่างที่เขาเดินทางไปพักร้อนกับครอบครัวที่แคว้นโบฮีเมีย ในช่วงฤดูร้อนของปี ค.ศ. 1894
ช่วงปี ค.ศ. 1892 ถึง 1895 ดโวชาคใช้ชีวิตอยู่ในสหรัฐอเมริกา และได้ร่างทำนองต่างๆ ลงในสมุดบันทึกส่วนตัว ได้ใช้เวลาว่างระหว่างกลับมาพักผ่อนที่บ้านเกิดพร้อมกับครอบครัว เรียบเรียงงานดนตรีชิ้นใหม่สำหรับบรรเลงด้วยเปียโน ผลงานชิ้นแรกแต่งขึ้นเมื่อวันที่ 19 กรกฎาคม บนบันไดเสียง บี เมเจอร์ ปัจจุบันใช้ชื่อว่า "ฮิวเมอเรสก์หมายเลข 6 ในบันไดเสียง บี เมเจอร์" ผลงานทั้งหมดแล้วเสร็จทั้งแปดชิ้นเมื่อวันที่ 27 สิงหาคม และจัดพิมพ์รวมเล่มในช่วงฤดูใบไม้ร่วงของปีนั้น ตั้งชื่อว่า "ฮิวเมอเรสก์สทั้ง 8"
ฮิวเมอเรสก์ชิ้นที่ได้รับความนิยมที่สุดของดโวชาค เป็นผลงานชิ้นที่ 7 ชื่อว่า "ฮิวเมอเรสก์หมายเลข 7 ในบันไดเสียง จี-แฟลต เมเจอร์" ได้มีผู้นำมาเรียบเรียงใหม่สำหรับเครื่องดนตรีหลากหลายประเภท ทั้งเปียโน ไวโอลิน เชลโล หรือแม้แต่วงร้องประสานเสียง มีผู้นำไปขับร้องกับบทกลอนพื้นบ้าน เป็นเพลงโฟล์คที่ได้รับความนิยมในสหรัฐอเมริกา ผลงานชิ้นนี้มีผู้บันทึกว่าเป็นงานดนตรีสั้นๆ ที่ได้รับความนิยมในระดับเดียวกับ "Für Elise" ของเบโทเฟน
โรดอลโฟ กราซีอานี
จอมพลโรดอลโฟ กราซีอานี, มาร์ควิสแห่งเนเกลลีที่ 1 (Rodolfo Graziani, 1st Marquess of Neghelli, 11 สิงหาคม ค.ศ. 1882 - 11 มกราคม ค.ศ. 1955) เป็นนายทหารสังกัดกองทัพแห่งราชอาณาจักรอิตาลี ผู้นำในการขยายแสนยานุภาพทางทหารของอิตาลีเข้าไปในทวีปแอฟริกา ทั้งในช่วงก่อนและในระหว่างสงครามโลกครั้งที่ 2
จอมพลโรดอลโฟ กราซีอานี เกิดที่เมืองฟิเลตติโน จังหวัดฟรอซีโนเน แคว้นลาซิโอ เมื่อวันที่ 11 สิงหาคม ค.ศ. 1882 เขาได้เข้ารับราชการทหารเมื่อปี ค.ศ. 1903 ต่อมาได้เข้าร่วมรบในสงครามโลกครั้งที่ 1 และได้เป็นนายทหารชั้นนายพันที่มีอายุน้อยที่สุดของกองทัพราชอาณาจักรอิตาลีในขณะนั้น
เมื่อสิ้นสุดสงครามแล้ว กราซีอานีถูกรัฐบาลใหม่จำคุกเป็นระยะเวลาอันสั้นที่ซาน วิตตอเร ก่อนถูกส่งตัวให้อยู่ภายใต้การควบคุมของฝ่ายสัมพันธมิตร หลังจากนั้นจึงถูกส่งตัวไปอยู่ในเขตคุ้มครองของอังกฤษและสหรัฐเมริกาในทวีปแอฟริกา จนกระทั่งในเดือนกุมภาพันธ์ ค.ศ. 1946 ฝ่ายสัมพันธมิตรได้ตระหนักว่ากราซีอานีอาจถูกลอบฆ่าหรือถูกรุมสังหาร จึงได้ทำการส่งตัวเขากลับมาจำคุกอยู่ที่เกาะโปรซิดา ในแคว้นนาโปลี ประเทศอิตาลี
ในปี ค.ศ. 1950 ศาลทหารได้ตัดสินโทษให้จำคุกกราซิอานีเป็นเวลา 19 ปี ในฐานความผิดที่ให้ความร่วมมือกับฝ่ายนาซีเยอรมนี แต่หลังจากถูกจำคุกได้เพียงไม่กี่เดือนก็ได้รับการปล่อยตัวให้เป็นอิสระ เขามิเคยถูกฟ้องร้องในข้อหาอาชญากรสงครามจากการที่มีส่วนเกี่ยวข้องในการสังหารหมู่ในประเทศเอธิโอเปียสมัยที่เขาดำรงตำแหน่งอุปราชปกครองที่นั้น ทั้งนี้เป็นเพราะฝ่ายสัมพันธมิตรได้ตัดสินใจที่จะไม่ฟ้องร้องเขา ซึ่งต่างจากที่ทำกับอาชญากรสงครามฝ่ายเยอรมนีและญี่ปุ่น
กราซีอานีเสียชีวิตที่กรุงโรมเมื่อปี ค.ศ. 1955 รวมอายุได้ 72 ปี
ขนส่ง (บริษัท)
"หน้านี้เป็นหน้าบทความที่กล่าวถึง บริษัท ขนส่ง จำกัด สำหรับบทความอื่นดูเพิ่มเติมได้ที่ ขนส่ง"
บริษัท ขนส่ง จำกัด หรือ บขส. เป็นหน่วยงานรัฐวิสาหกิจ ในสังกัดกระทรวงคมนาคม ก่อตั้งขึ้นในปี พ.ศ. 2473 โดยใช้ชื่อว่า บริษัท เดินอากาศ จำกัด และได้เปลี่ยนชื่อมาเป็น บริษัท ขนส่ง จำกัด ในปี พ.ศ. 2482โดย ปัจจุบัน พลตรี สุรพล ตาปนานนท์ เป็นประธานกรรมการบริษัท ขนส่ง จำกัด (บขส.)
บริษัท ขนส่ง จำกัด มีหน้าที่ในการดำเนินการด้านการบริการขนส่งผู้โดยสารโดยรถประจำทาง ระหว่างกรุงเทพมหานคร ไปยังจังหวัดต่าง ๆ ทั้งระหว่างจังหวัดและภายในจังหวัด รวมถึงให้เอกชนเข้ามามีส่วนดำเนินการในรูปของรถร่วมเอกชน บริษัท ขนส่ง จำกัด ทำหน้าที่เป็นแกนกลางในการจัดระเบียบการเดินรถทั้งของบริษัทเองและรถร่วมให้เป็นระเบียบ รวมทั้งการให้บริการด้านสถานีขนส่งผู้โดยสาร ซึ่งสามารถแบ่งขอบเขตการดำเนินงานธุรกิจได้ เป็น 3 ธุรกิจ คือ
อาเว มารีอา (แก้ความกำกวม)
อาเว มารีอา () อาจหมายถึง
แมงดาแอตแลนติก
แมงดาแอตแลนติก () เป็นแมงดาชนิดหนึ่ง มีชื่อวิทยาศาสตร์ว่า "Limulus polyphemus" จัดอยู่ในสกุล "Limulus" ซึ่งถือว่าเป็นสิ่งมีชีวิตเพียงชนิดเดียวเท่านั้นที่อยู่ในสกุลนี้ และเป็นแมงดาเพียงชนิดเดียวด้วยที่พบในมหาสมุทรแอตแลนติก
แมงดาแอตแลนติกมีลักษณะหางด้านบนนูนเป็นสามเหลี่ยมคล้ายแมงดาจาน แต่จะแตกต่างกันตรงที่ตัวผู้มีขาจับที่พองออกเป็นกระเปาะเพียงคู่เดียว แต่ในแมงดาจานจะมีสองคู่ ส่วนตัวเมียมีหนามบริเวณขอบด้านข้างของส่วนท้องขนาดยาวใกล้เคียงกันทั้ง 6 คู่เหมือนตัวผู้ ในขณะที่แมงดาจานมีหนามบริเวณขอบของส่วนท้องยาว 3 คู่แรก ส่วน 3 คู่หลังสั้น (ยกเว้นในระยะที่ยังเจริญไม่เต็มที่จะมีหนามยาวเท่า ๆ กันเช่นเดียวกับตัวผู้) ขนาดใหญ่สุดมีความยาวตลอดตัวมากกว่า 60 เซนติเมตร
แมงดาชนิดนี้พบในมหาสมุทรแอตแลนติก บริเวณชายฝั่งตะวันออกของทวีปอเมริกาเหนือ ตั้งแต่รัฐเมน, อ่าวเดลาแวร์ ไปจนถึงอ่าวเม็กซิโก
ยุทธการอัมบา อาลางี (ค.ศ. 1895)
ยุทธการอัมบาิ อาลางี (Battle of amba alagi) เป็นการรบครั้งแรกในการรบที่เกิดขึ้นหลายคราวระหว่างนายพลโอเรสเต บาราติเอรี กับจักรพรรดิเมเนลิกที่ 2 แห่งเอธิโอเปีย ในช่วงสงครามอิตาลี-อะบิสซิเนียครั้งที่หนึ่ง เมืองอัมบาิ อาลางี เป็นจุดหนึ่งนายพลบาราติเอรีได้ตั้งกองกำลังส่วนหน้าไว้ โดยมอบหมายให้นายพันเอกโตเซลลีดูแลพร้อมกับททหารพื้นเมืองชาวเอริเรียอีก 2,000 คน ในวันที่ 7 ธันวาคม ค.ศ. 1895 ราส เมคอนเนน, ราส เวลเล เบตุล, และราส มางเงชา โยฮันเนส ได้นำกองกำลังจู่โจมของจักรพรรดิเมเนลิกที่ 2 เข้าทำลายกำลังส่วนหน้าของฝ่ายอิตาลีและสามารถสังหารนายพันเอกโตเซลลีได้
ไอเนอไคลเนอนัคท์มูซีค
เซเรเนดหมายเลข 13 สำหรับเครื่องสาย ในบันไดเสียง จี เมเจอร์ () เป็นเซเรเนดที่แต่งโดยว็อล์ฟกัง อมาเดอุส โมทซาร์ทเมื่อปี ค.ศ. 1787 ผลงานชิ้นนี้เป็นที่รู้จักในชื่อ ไอเนอไคลเนอนัคท์มูซีค (; แปลว่า "a little serenade") แต่งขึ้นสำหรับวงดนตรีแชมเบอร์ที่ประกอบด้วยไวโอลิน 2 ตัว, วิโอลา, เชลโล และดับเบิลเบส แต่มักจะใช้บรรเลงโดยวงออร์เคสตรา
โมทซาร์ทแต่งเซเรเนดชิ้นนี้เสร็จเมื่อวันที่ 10 สิงหาคม ค.ศ. 1787 ในช่วงพักระหว่างประพันธ์อุปรากรเรื่องดอน โจวันนี อยู่ที่กรุงเวียนนา เขาไม่ได้ตั้งชื่อผลงานชิ้นนี้เป็นการเฉพาะ แต่ระบุไว้ในรายการส่วนตัว ขึ้นต้นว่า "Eine kleine Nacht-Musik" จึงกลายเป็นชื่อที่ใช้เรียกผลงานชิ้นนี้โดยทั่วไป
เซเรเนดชิ้นนี้แบ่งออกเป็น 4 มูฟเมนต์ ได้แก่
ฟุตบอลโลก 2022
ฟุตบอลโลก 2022 เป็นการแข่งขันกีฬาฟุตบอลโลก ที่จะจัดขึ้นระหว่างวันที่ 21 พฤศจิกายน - 18 ธันวาคม ปี ค.ศ. 2022 (พ.ศ. 2565) โดย ประเทศกาตาร์ เป็นเจ้าภาพ นับเป็นประเทศแรกในประวัติศาสตร์ที่ไม่เคยมีทีมฟุตบอลที่เข้ารอบสุดท้ายฟุตบอลโลก ณ วันที่ได้รับการคัดเลือก แล้วได้เป็นเจ้าภาพ ประเทศที่มีศาสนาอิสลามเป็นศาสนาประจำชาติประเทศแรกที่ได้จัดฟุตบอลโลก และเป็นประเทศที่สามในทวีปเอเชียที่ได้จัดฟุตบอลโลก ต่อจากญี่ปุ่นและเกาหลีใต้ซึ่งจัดร่วมกันในปี 2002 โดยการประกาศประเทศเจ้าภาพอย่างเป็นทางการในวันที่ 2 ธันวาคม 2553 ณ นครซูริก ประเทศสวิสเซอร์แลนด์ พร้อมกับการประกาศประเทศเจ้าภาพ ปี 2018 ในการนี้ เชค โมฮัมเหม็ด บิน ฮาหมัด อัลตานี พระโอรสในเชคฮามัด บิน คอลีฟะห์ อัลตานี เจ้าผู้ครองรัฐกาตาร์ และองค์ประธานคณะกรรมการเสนอตัวเป็นเจ้าภาพฟุตบอลโลก เสด็จพระดำเนินร่วมในการเสนอแผนขั้นสุดท้ายและมีพระดำรัสแสดงความขอบคุณหลังจากที่ได้รับเลือกอีกด้วย
ฟุตบอลโลกครั้งนี้เจ้าภาพได้เตรียมการสร้างสนามใหม่ถึง 7 แห่ง โดยเฉพาะสนามกีฬาแห่งชาติ ความจุ 86,000 ที่นั่ง รวมกับสนามที่มีอยู่เดิมอีก 5 สนาม โดยมีสนามที่ตั้งในโดฮา เมืองหลวงถึง 6 แห่ง
ท่าอากาศยานนานาชาติแอลบูเคอร์คี
ท่าอากาศยานนานาชาติแอลบูเคอร์คี (; IATA: ABQ, ICAO: KABQ, FAA LID: ABQ) เป็นท่าอากาศยานพาณิชย์ ตั้งอยู่ 5 กิโลเมตร ทางทิศใต้ของเขตศูนย์กลางทางธุรกิจเมืองแอลบูเคอร์คี รัฐนิวเม็กซิโก เป็นท่าอากาศยานพาณิชย์ที่ใหญ่ที่สุดในรัฐนิวเม็กซิโก โดยในปี 2008 มีจำนวนผู้โดยสารทั้งสิ้น 6,467,263 คน
เคซุส นาบัส
เฆซุส นาบัส กอนซาเลซ (; เกิด 21 พฤศจิกายน ค.ศ. 1985) เป็นนักฟุตบอลชาวสเปน ปัจจุบันเล่นให้กับเซบิยา และทีมชาติสเปน ในตำแหน่งปีกขวา แต่ก็สามารถเล่นปีกซ้ายในบางครั้ง ความสามารถของเขาคือการเลี้ยงลูกบอลได้อย่างรวดเร็วและสามารถที่จะวิ่งเข้าหาคู่ต่อสู้
เขาเคยเล่นให้สโมสรฟุตบอลเซบิยา ไป 393 นัด และคว้ารางวัลใหญ่มา 6 รางวัล รวมถึงชนะในการแข่งขันยูฟ่ายูโรปาลีกและโกปาเดลเรย์ ในปี ค.ศ. 2013 เขาก็ย้ายมาเล่นให้แมนเชสเตอร์ซิตี
เขาเริ่มลงเล่นให้ฟุตบอลทีมชาติสเปนเมื่อปี ค.ศ. 2009 และนาบัสช่วยให้ทีมชาติของเขาคว้าแชมป์ฟุตบอลโลก 2010 และยูโร 2012
นาบัสเข้าร่วมศูนย์เยาวชนของเซบิยาเมื่ออายุ 15 ปี ในฤดูกาล 2003–04 เขาได้ลงเล่นครั้งแรกกับทีมชุดใหญ่ ในลาลีกา โดยเขาลงเล่นเพียง 12 นาที ในนัดที่แพ้อัสปัญญอล 0–1 ในฤดูกาล2004–05 เขาได้ถูกเลื่อนให้ไปเล่นทีมชุดแรกอย่างถาวร โดยเขาทำประตูได้ 2ประตูจากการลงเล่น 22นัด และในวันที่4 พฤษภาคม 2005 สโมสรได้ต่อสัญญานาบัสไปจนถึงปี 2010 อีกทั้งเขายังมีชื่อติดทีมชาติสเปนอายุไม่เกิน 21ปีด้วย
ในฤดูกาล 2005–06 เขาและสโมสรเซบิยาได้ถ้วยยูฟ่าคัพเป็นครั้งแรกในประวัติศาสตร์ของสโมสร
หลังจากนั้น 3ปี นาบัสได้กลายเป็นคนที่แอสซิสต์สูงสุดในสโมสร และยังทำประตูอีก 9ประตู ทำให้เซบิยาคว้าที่ 3 ในลาลีกาฤดูกาล2008–09
วันที่ 19 พฤษภาคม 2010 นาบัสได้ยิงประตูสุดท้ายก่อนหมดเวลาในนัดที่เจอกับอัตเลตีโกมาดริดในรายการโกปาเดลเรย์ ทำให้เซบิยาชนะไป 2–0 และได้แชมป์โกปาเดลเรย์มาครอง
ฤดูกาล 2010–11 เขาได้บาดเจ็บ ทำให้เขาลงไม่ถึงครึ่งหนึ่งจากทุกนัดของเซบิยา แต่วันที่13 มีนาคม 2011 เขาเป็นคนที่ยิงตีเสมอทีมบาร์เซโลนา 1–1 และประตูนั้นเป็นประตูเดียวในฤดูกาลนี้
วันที่ 4 มิถุนายน 2013 ได้มีการประกาศอย่างเป็นทางการว่านาบัสจะย้ายไปทีมแมนเชสเตอร์ซิตี ด้วยค่าตัว 14.9ล้านปอนด์
นาบัสลงเล่นในพรีเมียร์ลีก นัดแรกเมื่อ 19 สิงหาคม 2013 โดยเขาลงครบ 90 นาทีเต็ม โดยนัดเป็นการเล่นในบ้าน และชนะทีมนิวคาสเซิล 4–0 และวันที่24 พฤศจิกายน 2013 เขาได้ยิง 2ประตูช่วยให้ทีมชนะทอตนัมฮอตสเปอร์ ไป6–0
วันที่ 2มีนาคม 2014 นาบัสยิงประตูที่สามช่วยให้ทีมชนะซันเดอร์แลนด์ไป 3–1 และคว้าถ้วยลีกคัพครอง
วันที่ 9 พฤศจิกายน 2009 นาบัสถูกเรียกติดทีมชาติในนัดกระชับมิตรเจอกับอาร์เจนตินา และออสเตรีย โดยนัดแรกที่เจออาร์เจนตินาที่มาดริด เขาได้ลงเล่น10 นาทีสุดท้าย โดยเปลี่ยนมาแทนอันเดรส อีเนียสตา
เขาเป็นหนึ่งในผู้เล่นที่ถูกเรียกติดทีมชาติในฟุตบอลโลก 2010 และยูโร 2012 ที่ทีมชาติสเปนได้แชมป์ด้วย
ในฟุตบอลโลก 2014 นาบัสเป็นหนึ่งในนักเตะที่ถูกคัดชื่อออกไป
เดอะเกรทคาลี
ทลีป สิงห์ ราณา (Dalip Singh Rana) เกิด 27 สิงหาคม พ.ศ. 2515 นักมวยปล้ำอาชีพ, โปรโมเตอร์ และอดีตตำรวจในรัฐปัญจาบชาวอินเดีย เป็นที่รู้กันดีในWWEนามว่า เดอะเกรทคาลี (The Great Khali) อดีตแชมป์โลกเฮฟวี่เวท 1สมัย
คาลีได้เปิดตัวครั้งแรกในสแมคดาวน์ 7 เมษายน 2006 โดยมาลอบทำร้ายดิอันเดอร์เทเกอร์ ต่อมาในสแมคดาวน์ 20 กรกฎาคม 2007 คาลีได้คว้าแชมป์โลกเฮฟวี่เวทเป็นสมัยแรกได้จากการชนะแบทเทิลรอยัลชิงแชมป์ที่ว่างอยู่ ก่อนจะเสียแชมป์ให้บาทิสตาในซัมเมอร์สแลม (2007) ในซัมเมอร์สแลม (2010)คาลีได้เข้าร่วมปล้ำแท็กทีมคัดออก 7 ต่อ 7 เจอกับพวกเดอะเน็กซัส แต่ก่อนถึงซัมเมอร์สแลม คาลีได้ถูกกลุ่มเน็กซัสลอบทำร้ายจนไม่สามารถมาร่วมปล้ำได้ โดยหัวหน้าทีมอย่าง จอห์น ซีนาได้เลือกแดเนียล ไบรอัน อดีตสมาชิกเน็กซัสมาแทน และทีม WWE ก็เป็นฝ่ายชนะ
ในสแมคดาวน์ 27 พฤษภาคม 2011 ได้ทำร้ายรานจิน ซิงห์ ผู้จัดการของคาลี และกลายเป็นฝ่ายอธรรม เป็นลูกน้องให้จินเดอร์ มาฮาล ก่อนจะทะเลาะกับมาฮาลและกลับมาเป็นฝ่ายธรรมะอีกครั้ง ในสแมคดาวน์ 30 กันยายน 2011 หลังจากแพ้ให้กับมาร์ก เฮนรี คาลีได้ถูกเฮนรีเอาเก้าอี้ตีและหนีบขาก่อนกระโดดทับใส่จนบาดเจ็บ ต่อมาคาลีได้หมดสัญญากับทาง WWE และก็ไม่มีการต่อสัญญาอีก โดยคาลีจะกลับมาที่อินเดียและจะมุ่งไปเป็นดารานักแสดง ถึงแม้ว่าคาลีจะไม่ต่อสัญญา แต่ทั้งสองฝ่ายยังมีความสัมพันธ์ที่ดีต่อกัน โดยอาจจะกลับมาแสดงภาพยนตร์กับทางทีมงานสร้างภาพยนตร์ของ WWE ในอนาคต
คาลีได้เข้าร่วมแมตช์รอยัลรัมเบิล (2012) ออกมาเป็นลำดับที่15 แต่ไม่ชนะ ในอิลิมิเนชั่น แชมเบอร์ (2012)ได้ปล้ำอิลิมิเนชั่น แชมเบอร์ชิงแชมป์โลกเฮฟวี่เวท แต่ไม่สำเร็จ ในเรสเซิลเมเนีย ครั้งที่ 28ได้เข้าร่วมทีมของทีโอดอร์ ลองแพ้ให้กับทีมของจอห์น โลรีนายติสแบบแท็กทีม 12 คน ในปี 2014 คาลีได้หมดสัญญากับ WWE ในปี 2017 ได้กลับมาร่วมงานสั้นๆกับ WWE โดยได้เข้ามาก่อกวนในแมตช์กรงไม้ไผ่ปัญจาบพริซันแมตช์ชิงแชมป์ WWEระหว่างแรนดี ออร์ตันกับจินเดอร์ มาฮาลศึกแบทเทิลกราวด์ (2017) โดยคาลีได้ช่วยทำให้มาฮาลป้องกันแชมป์เอาไว้ได้
อันเดรส อินิเอสตา
อันเดรส อินิเอสตา ลูฆัน (; เกิด 11 พฤษภาคม ค.ศ. 1984) เป็นนักฟุตบอลชาวสเปน ปัจจุบันลงเล่นในตำแหน่งกองกลางให้กับวิสเซล โคเบะ ในเจลีก ของ
ประเทศญี่ปุ่น
อินิเอสตาเข้าร่วมกับ "ลามาซีอา" ซึ่งเป็นศูนย์ฝึกผู้เล่นเยาวชนของบาร์เซโลนา หลังจากย้ายมาจากบ้านเกิด ซึ่งเขาชื่นชอบที่นี่ตั้งแต่ยังเด็ก เขาเริ่มเล่นให้กับทีมชุดใหญ่ในปี พ.ศ. 2545 ด้วยอายุ 18 ปี โดยลงเล่นในฤดูกาล 2004–05 และเป็นผู้เล่นตัวหลักของทีมเรื่อยมา และเป็นส่วนหนึ่งที่ช่วยให้บาร์เซโลนาคว้า 6 แชมป์ในปี พ.ศ. 2552 อีกทั้ง 30 ถ้วยที่เขาได้รับ ทำให้เขาเป็นนักฟุตบอลชาวสเปนที่ได้รับถ้วยมากที่สุด โดยอินิเอสตาได้รับการขนานนามว่าเป็นหนึ่งในผู้เล่นที่ดีที่สุดของยุคและเป็นกองกลางที่ดีที่สุดตลอดกาล
อินิเอสตาลงเล่นให้กับทีมชาติสเปนตั้งแต่ชุดเยาวชนอายุไม่เกิน 16 ปี, 19 ปี และ 21 ปี ก่อนที่เขาจะติดทีมชาติชุดใหญ่ในปี พ.ศ. 2549 โดยได้รับเลือกให้ติดทีมชาติในการแข่งขันฟุตบอลโลก 2006 อีกทั้งเขายังมีส่วนช่วยให้สเปนได้แชมป์ในการแข่งขันฟุตบอลชิงแชมป์แห่งชาติยุโรป 2008 โดยลงเล่นทุกนัดในการแข่งขัน อีกทั้งยังได้รับเลือกให้เป็นผู้เล่นในทีมยอดเยี่ยมของการแข่งขันด้วย ต่อมาอินิเอสตาได้ติดทีมชาติในการแข่งขันฟุตบอลโลก 2010 และเป็นผู้เล่นสำคัญที่ทำประตูชัยให้กับสเปนในการแข่งขันนัดชิงชนะเลิศกับเนเธอร์แลนด์ และได้รับตำแหน่งผู้เล่นทรงคุณค่าของนัดนั้นด้วย อีกทั้งยังเป็นหนึ่งในผู้เล่นของทีมยอดเยี่ยมในการแข่งขัน ต่อมาในฟุตบอลชิงแชมป์แห่งชาติยุโรป 2012 อินิเอสตาพาสเปนคว้าแชมป์ 2 สมัยติดต่อกัน และได้รับเลือกให้เป็นผู้เล่นที่ดีที่สุดในการแข่งขัน นอกจากนั้นยังได้รับตำแหน่งผู้เล่นทรงคุณค่าถึง 3 นัด (รวมไปถึงนัดชิงชนะเลิศกับอิตาลี)
พระนิชิกัง
พระนิชิคัน (ค.ศ. 1665 - ค.ศ. 1726) หรือ พระนิชิคัน โชนิน เป็นประมุขสงฆ์ของพุทธศาสนานิกายนิชิเรนโชชู เป็นผู้ที่ทำให้พุทธธรรมของพระนิชิเรนไดโชนิน มีความเจริญรุ่งเรือง นอกเหนือจากพระนิกโคโชนินและพระนิชิโมขุโชนินแล้ว พระนิชิคันโชนินนับว่าเป็นประมุขสงฆ์อันดับ 1 ของการศรัทธาที่ขึ้นตรงต่อพระนิชิเรนไดโชนิน พระนิชิคันโชนินเป็นพระสงฆ์ที่มีชื่อเสียงในฐานะเป็น บรรพบุรุษแห่งการฟื้นฟูพุทธธรรม กล่าวคือ หลังจากที่พระนิชิเรนไดโชนินดับขันธ์แล้วประมาณ 400 ปี ท่านก็ได้เป็นผู้ทำลายคำสอนต่างๆ ในประเทศญี่ปุ่นที่บิดเบือนไปจากพุทธธรรมของพระนิชิเรนไดโชนิน ท่านได้ชี้ชัดให้เห็นถึงความถูกต้องของพุทธธรรมของพระนิชิเรนไดโชนินทั้งภายในและภายนอกนิกาย แล้วยังได้จัดให้มีการศึกษาที่ถูกต้องโดยกลับไปสู่จุดเริ่มต้นของพระนิชิเรนไดโชนิน ดังนั้น ท่านได้สมญานามว่า ท่านคันที่เคารพยิ่ง มาตั้งแต่สมัยนั้น ท่านได้รับการยกย่องว่ามีความศรัทธาและผลงานที่ยิ่งใหญ่
ในปี ค.ศ. 2010 พระนิชิคันโชนินครบการประสูติ 345 ปีแล้ว
พระนิชิคันโชนิน เกิดเมื่อ ค.ศ. 1665 เป็นบุตรของท่านอิโตโจเอ็น ซึ่งเป็นคนรับใช้ของท่านซาคาอิ ซึ่งเป็นหัวหน้าการเมืองฝ่ายการบันเทิง และเป็นเจ้าผู้ครองนครทาเตบายาชิ เมืองโจชู (ปัจจุบันคือจังหวัดกุมมะ)
เมื่อพระนิชิคันโชนิน อายุได้ 15 ปี ได้ไปทำงานที่บ้านของเจ้านายคือท่าน ทาดะมิเนะ ซาคาอิ ที่เมืองเอโดะ จนถึงช่วงฤดูร้อนของปี ค.ศ. 1683 ขณะนั้นอายุได้ 19 ปี ก็ได้มีโอกาสฟังพุทธธรรมของพระชิเรนไดโชนิน จึงเกิดความเลื่อมใสแล้วตัดสินใจบวช จึงได้ขอลาออกจากการรับราชการ แต่เจ้านายไม่ยินยอมให้ลาออกในตอนนั้น จนกระทั่งเดือนธันวาคมในปีเดียวกันท่านจึงได้สมปรารถนาที่ต้องการ โดยสามารถออกบวชได้ ท่านได้พยายามภายใต้การดูแลของพระนิชิเออิโชนิน (ประมุขสงฆ์ลำดับที่24) และในปี ค.ศ. 1711 พระนิชิเออิโชนิน ก็ได้มีคำสั่งแต่งตั้งท่านเป็นหัวหน้าฝ่ายการศึกษาอันดับที่ 6 หลังจากนั้นท่านก็ได้พยายามส่งเสริมให้การศึกษาเจริญรุ่งเรืองมากขึ้น เช่น ท่านได้บรรยายธรรมนิพนธ์ เขียนคำอธิบายธรรมนิพนธ์ที่สำคัญยิ่ง5ฉบับ และยังได้เขียนบทนิพนธ์ 6 ม้วน เป็นต้น
ในปี ค.ศ. 1718 พระนิชิคันโชนินก็ได้รับการสืบทอดจากพระนิชิยูโชนิน (ประมุขสงฆ์ลำดับที่25) และได้เป็นประมุขสงฆ์ลำดับที่ 26 ท่านอยู่ในตำแหน่งประมุขสงฆ์เป็นเวลา 3 ปี หลังจากนั้นในปี ค.ศ. 1720 ท่านก็ได้มอบทุกสิ่งทุกอย่างให้กับพระนิชิโยโชนิน แล้วท่านก็กลับไปอยู่ที่หอศึกษาธรรมอีกครั้งหนึ่ง ท่านก็ได้ทำการสอนคำอธิบายธรรมนิพนธ์ แต่พระนิชิโยโชนิน ก็อยู่ตำแหน่งประมุขสงฆ์ได้แค่ 4 ปีก็ได้มรณภาพ ดังนั้นพระนิชิคันโชนินจึงต้องกลับมาเป็นประมุขสงฆ์อีกครั้งหนึ่ง และอยู่ตำแหน่งนี้ 4 ปี ท่านได้สร้างผลงานอันยิ่งใหญ่ในการฟื้นฟูพุทธธรรมของพระนิชิเรนไดโชนิน อย่างมากมาย และท่านได้มรณภาพลงอย่างสงบในปี ค.ศ. 1726 ตอนนั้นท่านอายุ 62 ปี
อาจารย์โจเซอิ โทดะ นายกสมาคมโซคา งัคไก ท่านที่ 2 ได้กล่าวว่า การศึกษาของพระนิชิคันโชนิน เป็นการศึกษาที่เกิดจากความศรัทธาที่ลึกซึ้งมีกล่าวว่า ในช่วงเวลา 7 ปี พระนิชิคันโชนินได้สวดไดโมขุ 20 ล้านคำอุทิศให้กับบิดามารดาเพื่อทดแทนคุณเป็นการกระทำที่สมกับเป็นผู้ยึดถือโงะฮนซนเป็นหลัก พระนิชิคันโชนินมีแนวคิดที่ขึ้นตรงต่อพระนิชิเรนไดโชนิน โดยยึดโงะฮนซนและธรรมนิพนธ์เป็นหลัก และได้ยึดถือแนวทางการเผยแผ่ธรรมไพศาลเป็นอันดับหนึ่งมาโดยตลอด พระนิชิคันโชนินได้กล่าวว่า ผู้ที่เกียจคร้านนั้นไม่ใช้ศิษย์ของอาตมา ซึ่งจะเป็นเห็นจากบันทึกที่บันทึกไว้ในบทนิพนธ์เรื่องการประกอบพิธีในนิกาย ว่า เมื่อบวชเป็นสงฆ์แล้ว โกนศีรษะ สวมจีวร แล้ว ยังเกียจคร้าน จะไม่ใช้เป็นศิษย์ของอาตมา แต่จะเป็นศิษย์ของพวกนอกพุทธศาสนา
ชวาเนินเกอซัง
ชวาเนินเกอซัง () เป็นชื่อรวมผลงานของฟรันทซ์ ชูเบิร์ท (1797 - 1828) คีตกวีชาวออสเตรีย ที่ตีพิมพ์หลังการเสียชีวิตของชูเบิร์ท ประกอบด้วยงานดนตรี 13 ชิ้นสำหรับประกอบโคลงของกวีสามคน คือ ลูทวิช เร็ลชตาพ (1799–1860), ไฮน์ริช ไฮเนอ (1797–1856) และโยฮัน กาบรีเอล ไซเดิล (1804-1875) รวมกับผลงานชื่อ "Taubenpost" ที่ว่ากันว่าเป็นผลงานชิ้นสุดท้ายของชูเบิร์ทก่อนจะเสียชีวิต
รวมผลงานชิ้นนี้ได้ชื่อว่า "ชวาเนินเกอซัง" เป็นภาษาเยอรมันมีความหมายว่า "งานชิ้นสุดท้าย (ก่อนตาย)" ตั้งชื่อโดยโทบีอัส ฮัสลิงเงอร์ ผู้จัดพิมพ์ครั้งที่ 1 เมื่อ ค.ศ. 1829 เพื่อผลทางการตลาด โดยสื่อความหมายว่าเป็นผลงานชิ้นสุดท้ายของชูเบิร์ท
ผลงานทั้ง 14 ชิ้น ได้แก่
กีฬาวอลเลย์บอลในโอลิมปิกฤดูร้อน 2012
การแข่งขันวอลเลย์บอลในโอลิมปิกฤดูร้อน 2012 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2012 ที่กรุงลอนดอน สหราชอาณาจักร จะจัดขึ้นระหว่างวันที่ 28 กรกฎาคม – 12 สิงหาคม ค.ศ. 2012 โดยการแข่งขันวอลเลย์บอลในร่มทำการแข่งขันที่อีเลสคอร์ตเอ็กฮิตบิชันเซนเตอร์ และวอลเลย์บอลชาดหายจัดที่หาดฮอร์สการ์ดพาเหรด
ประเภทการแข่งขันแบ่งออกเป็น 4 ประเภทดังนี้คณะกรรมการโอลิมปิกแห่งชาติได้กำหนดให้การแข่งขันวอลเลย์บอลประเภทในร่มทั้งชายและหญิงสามารถส่งตัวแทนเข้าแข่งขันได้ประเทศละ 1 ทีมต่อการแข่งขันเท่านั้น แต่วอลเลย์บอลประเภทชายหาดสามารถส่งทีมเข้าแข่งขันได้มากที่สุดประเทศละ 2 ทีม
ทีมที่ผ่านการคัดเลือกทีมชายมีรายละเอียดดังนี้
ทีมที่ผ่านการคัดเลือกทีมหญิงมีรายละเอียดดังนี้
* ทีมที่ได้รับเลือกจากทวีปเอเชียจะเป็นทีมมาจากการแข่งขันวอลเลย์บอลในโอลิมปิกรอบคัดเลือกระดับโลก โดยจะต้องเป็นทีมจากเอเชียที่อันดับดีที่สุดนับตั้งแต่ลำดับที่ 2 ลงมา
ซามูไรโชดาวน์ แอนโธโลจี
ซามูไรโชดาวน์ แอนโธโลจี (; ) เป็นเกมรวมที่ผลิตโดยบริษัท SNK Playmore ในระบบวี, เพลย์สเตชัน 2 และเพลย์สเตชันพอร์เทเบิล และเกมนี้ได้ถูกจัดจำหน่ายอีกครั้งโดยสามารถดาวน์โหลดเกมได้ที่เพลย์สเตชันสโตร์สำหรับระบบเพลย์สเตชันพอร์เทเบิล ในวันที่ 1 ตุลาคม ค.ศ. 2009